ЕОИИда қачон ягона валюта пайдо бўлади?\n05:38 08 Март 2021\n17:17 28.01.2021 (Янгиланган 17:21 28.01.2021) Ҳавола олиш\nЕвроосиё тараққиёт банки бош иқтисодчиси Евгений Винокуров ЕОИИда ягона валюта жорий этиш юзасидан ўз фикрларини билдирди.\nТОШКЕНТ, 28 янв — Sputnik. Евроосиё иқтисодий иттифоқи (ЕОИИ) давлатлари ягона валютани жорий қилишдан аввал бир қатор шартларни бажариш керак бўлади. Бу ҳақда Евроосиё тараққиёт банки ва Евроосиё барқарорлаштириш ва тараққиёт жамғармаси бош иқтисодчиси Евгений Винокуров ўз фикрлари билан ўртоқлашди.\nМутахассис таъкидлашича, илгари Евроосиё тараққиёт банки ушбу йўналишда қатор ишларни амалга оширган бўлиб, ЕОИИ давлатлари ягона валютаси мавзусини ўрганиб чиққан.\n"Биз қуйидаги хулосага келдик: ҳозирги ҳолат, ва у сақланиб қолмоқда, ҳеч нарса ўзгармади, ягона валюта – ўзига хос “евраз, олтин”ни жорий этиш ЯИМга салбий таъсир кўрсатиши мумкин", - деди Винокуров "Халқаро ҳисоб-китобларда ЕОИИ миллий валюталарининг ролини ошириш" таҳлилий ҳисоботининг онлайн-тақдимотида.\nУнинг фикрига кўра, узоқ муддатли истиқболда, агар бир нечта шартлар бажарилса, бу мавзуга қайтиш мумкин. Улар орасида - ички барқарорлик ва савдо ҳажмининг ошиши, ўзаро инвестицияларнинг кўпайиши, валюта бозорларини тартибга солишни бирлаштириш, пул-кредит сиёсатида мувофиқлаштирилган ёндашувлар.\n"Агар ЕОИИ доирасида тараққиётга эришилса, унда ягона валюта мавзусига қайтиш мумкин бўлади. Менимча, бу мавзу яқин ўн йиллик кун тартибида бўлмайди", - дея хулоса қилди Винокуров.\nЕОИИ - 2015 йил 1 январдан бери фаолият кўрсатаётган халқаро интеграцион иқтисодий бирлашма бўлиб, унга Россия, Арманистон, Беларусь, Қозоғистон ва Қирғизистон аъзо.\nЕОИИ ҳукуматлараро кенгашининг навбатдаги йиғилиши 2021 йил 5 февралда Олмаотада бўлиб ўтади. Унда ЕОИИда янги кузатувчи-давлат мақомини олган Ўзбекистон ва Куба иштирок этиши кутилмоқда.\nиқтисод, валюта, Олма-Ота, Тошкент, Ўзбекистон, Қирғизистон, Арманистон, Беларусь, Қозоғистон, Россия, ЕОИИ


Охирги пайтларда оилавий муносабатларнинг мустаҳкам эмаслиги, ажримлар ортиб бораётгани, эр-хотинлик ришталари илдизи тобора мўртлашиб бораётгани ҳақида бонг урилмоқда. Аммо уларнинг ечимлари ҳақида амалий ҳаракатлар қилиш зарурати жиддий ўйлаб кўрилаётгани йўқ.\nБу борадаги фаолиятни тубдан ислоҳ қилиш ва такомиллаштиришга йўналтирилган ҳаракатлар самарадорлиги кутилганидай эмас. Буни кейинги пайтларда ажримлар сони сезиларли даражада камаймаётганида ҳам кўриш мумкин. Буларнинг ҳаммаси масала моҳиятига чуқурроқ ёндашув зарурлигини тақозо этяпти. Бугун оила ва у билан боғлиқ жиҳатларга бошдан-оёқ ёндашилмас экан, бирон ижобий натижага эришиш қийин.\nОила ва у билан боғлиқ муносабатлар, оилани моддий ва маънавий қўллаб-қувватлаш, оила муқаддаслиги ва қадриятларини асраб-авайлаш, оила қуриш ва фарзанд кўришга, тарбиялашга тайёргарлик масаласи узоқ ва мунтазам жараённи талаб этади. Фарзандларимизни энг камида ўқувчилик давридан ушбу жараёнга жиддий ва босқичма-босқич тайёрлаб бориш зарур. Афсуски, мактабларда бу йўналишда ҳалигача алоҳида мутахассис соатлари йўлга қўйилмаган. Мазкур дарслар миллий маънавиятга хос энг яхши анъаналар, она меҳри ва ота ўрнаги, мустаҳкам оила тутумлари каби эзгу тушунчаларни ёшлар онгига сингдиришга хизмат қилади. Бунинг учун халқ таълими тизимига оила ва у билан боғлиқ мажбурий ўқув предметларини киритиш вақти аллақачон етиб келди. Соҳа бўйича ихтисослашган таълимни кейинчалик олий таълим муассасаларида ҳам давом эттиришни жиддий ўйлаб кўриш керак. Ҳозир маҳаллаларда ишлаётган тўққиз минг нафарга яқин хотин-қизлар билан ишлаш ва оилаларда маънавий-ахлоқий қадриятларни мустаҳкамлаш бўйича мутахассислар қаерда таълим олган? Улар қайси соҳа вакили? Бундай ходимлар ўзи фаолият юритаётган соҳанинг мазмун-моҳиятини қай даражада тушунади ҳамда қанчалик кериатив ёндаша олади? Афсуски, бугун бу каби саволларга жўяли жавоб топиш амримаҳол.\nИнсон тақдири ўйинчоқ эмас\nОиладаги маънавий муҳитни янада соғломлаштириш ва барқарорлаштириш, оила аъзоларини бир-бирига ҳурмат-эҳтиром тамойиллари асосида биргаликда ҳаёт кечиришини таъминлаш ҳам бугунги кундаги энг муҳим вазифалардан бири бўлиб турибди. Бунинг учун оилавий психолог штатини жорий этиш зарурати бор. Аммо бу йўналиш бўйича олий таълим муассасаларида малакали мутахассис тайёрловчи махсус факультетлар ҳалигача очилмаган. Оилавий келишмовчиликларнинг олдини олишда бизга, энг аввало, кучли назарий билимга эга бўлган ҳамда ўз билим ва салоҳиятини амалий жараёнларга татбиқ эта оладиган мутахассислар сув ва ҳаводай зарурлигини ҳеч ким инкор эта олмайди. Ахир, оиладаги кичик бир кўнгилсиз вазият туфайли ўз жонига қасд қилишгача бориб етаётган юртдошларимиз, биринчи навбатда, руҳий-маънавий ёрдам берадиган, далда бўладиган инсонга эҳтиёж сезиши табиий. Бу ўта муҳим ва долзарб ишни сансалорликка солиб, ўз ҳолига ташлаб қўймасдан тезроқ аниқ ва манзилли амалий ишга киришиш вақти етган. Оила психологи лоақал биргина инсонни ҳаётга бўлган интилишини уйғота олса, бу жуда катта ютуқ ҳисобланади. Сабаби, бир кишининг ҳаёти ўз оиласи ва қариндошлари орасидаги ўнлаб кишилар тақдири билан чамбарчас боғлиқ.\nДорилар учун чегирма\nБаъзи оилаларда сурункали хасталикка чалинган ҳамда доимий даволаниш ва парваришга муҳтож инсонлар ҳам борлиги ҳеч кимга сир эмас. Уларнинг дори-дармонига ой давомида сарфланадиган маблағ тўланадиган пенсиядан баъзан бир неча баробар кўпайиб кетиши ҳам бор гап. Бундай беморларга бириктирилган поликлиникаларда эса зарур дори воситаларининг барчаси бўлмаслиги табиий.\nОилаларни ижтимоий-иқтисодий қўллаб-қувватлаш мақсадида доимий парваришга муҳтож беморларга тиббий дори-дармонлар учун кўп харажат қилаётган оилаларга махсус дорихона картасини жорий этиш яхши самара берар балки. Бунда сотиб олинган дорилар миқдори маълум даражага етгач, салмоқли чегирмалар бериш тизимини жорий этиш мумкин. Бу орқали касалликлардан азият чекаётган оила учун тенги йўқ иқтисодий ёрдам ва қўллаб-қувватлаш тизими яратилади.\nБева аёллар ёки оилада хотини бўлмаган болали эркакларнинг «Ёлғиз ота-оналар уюшмаси»ни тузиш ва уларнинг муаммоларини комплекс ҳал қилишга амалий кўмаклашиш ҳам галдаги вазифаларимиздан бири бўлиб турибди. Нотўлиқ оилаларни қўшимча моддий ва маънавий қўллаб-қувватлаш кун тартибига чиқмоқда. Уюшмага аъзолик бепул ва пинҳон бўлиб, ташкилот ўз аъзоларига профессионал маслаҳат бериш билан бирга, ҳукумат грантларини расмийлаштириши, фарзандлари учун озиқ-овқат ва кийим-кечак сотиб олиши учун йўлланмалар бериши мумкин. Амалдаги тартибга кўра, эҳтиёжманд бўлса-да, лекин кам таъминланган ва моддий ёрдамга муҳтож оила мақоми берилган кўплаб оилалар давлат томонидан ажратилаётган имтиёздан фойдалана олмаяпти.\nБундай муаммоларни ижобий ҳал қилиш учун махсус «Оилабанк» ташкил қилиш керак. Унинг фаолияти оилавий тадбиркорлик, оилавий томорқалардан фойдаланиш учун шарт-шароит яратиш, оила мустаҳкамлиги учун кам фоизларда маиший техника, қурилиш материаллари, ўсиб бораётган коммунал қарздорликни қоплаш учун имтиёзли кредитлар ажратишга қаратилиши лозим. Кутилмаганда МИБ ходимлари кириб келган ёш оиланинг фойдаланган коммунал хизматлар учун тўловга маблағи бўлмаслиги мумкин. Аммо қўлланиладиган отнинг калласидай жарима оилани пароканда бўлиши учун етарли ҳисобланади.\nКейинги чақириқ Ўзбекистон Республикаси Олий Мажлиси Қонунчилик палатаси ҳузуридаги Оила ва аёллар масалалари бўйича комиссия мақомини қўмита даражасига кўтариш керак ва Спикер ўринбосари даражасини бериш керак. Токи қонунчиликда бу борадаги ҳар қандай ўзгаришлар ўз аксини топмоғи зарур.\n«Оилани комплекс қўллаб-қувватлаш ҳақида»ги қонун ишлаб чиқариш ва ажрашиш жараёнларини масъулият нуқтаи назаридан қийинлаштириш, бу жараёнда аёлларнинг эрига ва аксинча боғлиқлигини ошириш керак. Таназзулга юз тутган оилаларни сақлаб қолаётган судьяларга бундай ишлар сонига қараб мукофот пуллари бериш тартибини жорий этиш зарур.


Туркияда қотилликда айбланаётган ўзбекистонликларга нисбатан суд жараёни бошланди\n26 ноябр 2020, Тошкент вақти: 14:45\nТуркиянинг Истанбул шаҳрида қасддан одам ўлдиришда айбланаётган ўзбекистонлик эр-хотин Фарҳод Юсупов ва Гулбаҳор Юсуповага нисбатан суд жараёни бошланди. Бу ҳақда Марказий Осиё янгиликлар хизмати хабар тарқатди.\nЎзбекистонлик 28 ёшли Фарҳод Юсупов ва 27 ёшли Гулбаҳор Юсупова ўтган йилнинг августида туркиялик таниқли тадбиркор Жак Карако ҳамда унинг рафиқаси Жоржияни ўлдиришда айбланиб қўлга олинган эди.\nЎзбекистонлик эр-хотин 77 ёшли Жак ва 69 ёшли Жоржиянинг Истанбулдаги хонадонида 4 ой хизматчи бўлиб ишлаган.\nФарҳод Юсуповнинг судда айтишича, хонадон соҳиблари уларга қўпол ва камситувчи муомала қилиб келган, икки ойлик маошларини бермаган ва паспортларини олиб қўйган.\nФарход Юсупов Жоржияни бошига болға билан уриб ўлдирганини, Жакни эса пичоқ билан бўғизлаганини тан олган.\nФарҳод Юсупов ва Гулбаҳор Юсупова бир умрга озодликдан маҳрум этилиши мумкин.


АҚШ ва Хитой муносабатларида сўнгги вақтларда зиддият кучаймоқда. Вашингтон ва Пекиннинг ўзаро иқтисодий эътирозлари бор.\nТОШКЕНТ, 25 июл — Sputnik. Хитой дипломатлари америка ҳукумати талаби билан ёпилган Хьюстондаги бош консулликни тарк этишди, деб хабар қилмоқда Houston Chronicle нашри. РИА Новости хабари асосида.\nНашрнинг ёзишича, дипмиссия ходимлари бинони маҳаллий вақт билан 16:00да (мск вақти билан 00:00) бўшатиб беришлари керак эди. Шу вақтга яқин полиция бино яқинидаги ҳудудни ёпган, орадан бир мунча вақт ўтгач, бош консуллик томондан учта фургон жўнаб кетган, уларнинг иккитаси дипломатик рақамларга эга бўлган.\nСоат тахминан 16:40ларда бинога орқа эшикдан бир неча киши кирган, улар орасида, Houston Chronicle хабарига кўра, Давлат департаменти вакили бўлган.\nСал олдин Рейтер агентлиги, америка амалдорлари эканлиги тахмин қилинаётган одамлар бош консулликнинг орқа эшигини куч билан ёпишга уринишгани ҳақида хабар берган эди.\nЙигирма иккинчи июль куни Қўшма Штатлар Хьюстондаги Хитой бош консуллигини ёпди. АҚШга кўра, бу интеллектуал мулк ва америкаликларнинг шахсий маълумотлари муҳофазасини таъминлаш зарурати туфайли амалга оширилди.\nБиринчи қадам Сычуань провинцияси Чэнду шаҳридаги америка бош консуллигини ёпиш талаби бўлди. Хитой ТИВ юзага келган вазиятда жавобгарлик Вашингтон зиммасида эканлигини қайд этди.


Вақтнинг 21 қоидаси - 24 Марта 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2021 » Март » 24 » Вақтнинг 21 қоидаси\nВақтнинг 21 қоидаси\n1. Ишлаш учун қулай вақтни кутиб ўтирманг. Шуни билинг: ҳар бир кун, ҳар бир соат ишлаш учун қулай вақтдир. Ишлаш учун қулай жой ахтарманг. Шуни билинг: ҳар бир жой ишлаш учун қулай ердир.\n2. Бугун қилишингиз керак бўлган ишни, дарсни, вазифани эртага қолдирманг. Чунки ҳар бир куннинг ўзига белгиланган иши бўлади.\n3. Бир вақтда фақат битта ишни қилинг, битта дарс, битта китоб, ҳатто бир бўлим устидагина ишланг. Токи диққатингиз бўлинмасин.\n4. Бошлаган ишингизни охирига етказмасдан бошқасига ўтманг.\n5. Бугунги ишни тугатгандан сўнг эртага нима қилишни режалаштиринг.\n6. Ишлашга ўтирган чоғингизда бутун руҳий, жисмоний қувватингиз билан ўзингизни шу ишга бағишланг.\n7. Қилаётган ишингизда қийинчилик учраса, уни енгмасдан бир одим ҳам чекинманг. Шуни билинг: ишлаш иштиёқи қийинчиликни енгишдан туғилади. Бу нарса кишига маънавий завқ беради.\n8. Ишингизда учраган қийинчиликни олдин бўлиб ташланг, кейин қисмни битта-биттадан, навбат билан ҳал этишга ҳаракат қилинг.\n9. Мунтазам ишланг, иш жараёнида узоқ танаффус қилманг. Токи ишлаш қобилиятингиз сусаймасин.\n10. Бир иш устида чарчасангиз, дам олиш учун ишингизни ўзгартиринг ёки иш суръатини пасайтиринг. Фақат дам олиш баҳонасида асло бекор ўтирманг. Ҳатто таътил ойларида ҳам оз бўлсада ишланг.\n11. Иш унумини иш устида ўтказган вақтингиз билан ўлчаб, "Бугун шунча соат ишладим, етади”, деманг, ишнинг натижасига қаранг.\n12. Кўпроқ фикр қилинг. Зеро, ишлаш ҳаракат қилиш ёки ўқиб-ёзишдан иборат эмас.\n13. Бирор ишни бошлаганингизда шошма-шошарлик қилманг, сингдириб, ҳазм қилиб ишланг, ўрганинг.\n14. Бугун нима қилганингизни, қандай натижаларга эришганингизни ўйламасдан, эртага нима иш қилишни режалаштирмасдан уйқуга кетманг.\n15. Жаҳл пайтида ҳеч қачон бирор иш қилишга бел боғламанг, ғазабингиз босилишини кутинг.\n16. Бир ишни қилиш-қилмасликда қатъий қарорга келолмасангиз, унинг фойдали, зарарли томонларини яхшилаб ҳисоблаб кўринг, фойдаси кўп, зарари камини танланг.\n17. Сабрли бўлинг. Тома-тома кўл бўлур. Томчилар бир жойга тушавергач, охир-оқибат тошни ҳам емиради.\n18. Ёши улуғлар тажрибасидан фойдаланинг, тажрибадан ўтган нарсаларни бекорга яна тажриба қилишга киришманг.\n19. Ишни бошлашдан олдин яхшилаб ўйланг, сўнгги пушаймон фойда бермайди.\n20. Ҳаётингиз, танлаган йўлингиз ҳақида иккиланиб нажот ахтарган пайтингизда, маслаҳат сўрайдиган одамни тўғри танланг.\n21. Ютуғингиздан мағрурланманг. Чунки, мақтаниш келажакдаги ютуқларнинг энг катта душманидир.\n"Бахтли ҳаёт cари” китобидан олинди.\nКатегория: BAXS - TORTISHUV / FIKR MULOHAZA | Ko'rganlar:: 24 | Добавил: www.horazm.net | Теги: #newsuz, #uznews, #Yangiliklar, #xabarlar, #новости, #habarlar, #news, #ahborot, #Yangilik | Рейтинг: 0.0/0


Рустам Темиров ва AFP\n9 май куни Москва марказидаги Қизил майдонда Ғалаба куни муносабати билан ўтказилган ҳарбий парадда ҳарбийча қадам ташлаётган россиялик аскар [Александр Неменов/AFP]\nТОШКЕНТ – Ўзбекистон бу йил Ғалаба кунини нишонлашда Россиянинг Украинага босқинини қоралаш белгиси сифатида Россия рамзларидан воз кечган.\nҚозоғистон ҳам ҳар йили Нурсултонда ўтказиладиган Ғалаба парадини бекор қилди, Қирғизистон миллий хавфсизлик давлат қўмитаси (ГКНБ) эса хотира тадбирларида Россия босқинини қўллаб-қувватлаш рамзи бўлмиш «Z» белгисидан фойдаланмаслик ҳақида фуқароларни огоҳлантирган.\nСобиқ совет давлатларидан иҳоталаниш кучайиб бораётган бир пайтда, Россия президенти Владимир Путин душанба (9 май) куни 1945 йилда фашистлар Германияси устидан қозонилган ғалабага бағишлаб, Москвада ўтказилган ҳарбий парадда Россия Украинадаги уруш билан «Ватанни» ҳимоя қилаётганини таъкидлади.\nМоскванинг Қизил майдонидаги байрам тадбирлари бошқа йиллардаги билан таққослаганда дабдабасиз ўтди, уларда Путин билан бирга бирорта ҳам хорижий давлат раҳбари иштирок этмади, парадда эса одатдагидан сезиларли даражада камроқ қўшин ва техника намойиш этилди. Кремл шунингдек, режаланган намойиш парвозларини ҳам бекор қилган.\nРоссиянинг Украинадаги ҳарбий тажовузини қўллаб-қувватлаш рамзига айланган, георгий тасмаси билан Z ҳарфи туширилган бино олдидан ўтиб кетаётган пиёдалар, 4 апрел, Россиянинг Санкт-Петербург шаҳри. [Ольга Мальцева/AFP]\n2021 йил 9 май куни Ўзбекистоннинг Наманган шаҳрида Иккинчи жаҳон урушида қозонилган ғалаба кунига бағишланган тадбирлар ўтказилмоқда. Бу кун Ўзбекистонда байрам Ғалаба куни эмас, балки Хотира ва қадрлаш куни деб номланади. [Тоҳир Турсунов]\nКузатувчилар парад кўламининг қисқаришини «қўшни Украинада давом этаётган урушда Россия тарафининг сезиларли йўқотишлари билан изоҳламоқда», деб ёзади Moscow Times.\nУкраина мудофаа вазирлигининг душанба кунги ҳисоб-китобларига кўра, Украина кучлари ҳозиргача 25650 га яқин россиялик аскарни ўлдирган ва 1145 танкни йўқ қилган.\n24 февралдан бери 1351 нафар россиялик аскар ҳалок бўлгани ва 3825 нафари яраланганини маълум қилган Россия мудофаа вазирлиги 25 мартдан бери Кремлнинг консерватив эътирофини янгилагани йўқ.\nҚизил майдонда ўтказиладиган ҳар йилги ҳарбий парад аввалида сўзлаган Путин фурсатдан фойдаланиб, «махсус ҳарбий операция»га ватанпарварлик ёрдамини сафарбар қилиш умидида Россиянинг босқинини ҳимоя қилди.\nУ бошланганига икки ойдан ошган можаро қандай давом этаётгани ҳақида гапирмади, бироқ ҳалок бўлган аскарларнинг оилалари «ўрнини тўлдириб бўлмайдиган жудоликка» учраганини тан олди.\nПутин, шунингдек, кўплаб кузатувчилар кутганидек, ҳарбий ҳаракатларни жадаллаштириш режалари борасида ҳеч қандай муҳим баёнот бермаган.\nКузатувчиларнинг қайд этишича, Россия ҳарбийлари ва қуролли тузилмалари йўқотишлар учун «қасд олиш» мақсадида ишғол қилинган ҳудудларда уруш жиноятларини содир этмоқда.\nБу уруш жиноятлари, жумладан Буча ва Ирпенда тинч аҳолини қирғин қилиш, украиналикларнинг уйларидан маиший буюмларни талон-тарож қилиш ва уларни Россияга юбориш ҳамда Мариуполдаги драма театрини бомбалаш кабилар Ғалаба куни паради учун асос ҳисобланган Иккинчи жаҳон уруши вақтидаги нацистларнинг ҳатти-ҳаракатларини эслатади.\nРоссия рамзларидан воз кечиш\nМарказий Осиёнинг энг кўп аҳолига эга мамлакати Путиннинг мақтанчоқлиги билан алоқадор бўлишни истамади.\nЎтган ой охирида Ўзбекистон мудофаа вазирлиги Ғалаба куни муносабати билан Ўзбекистонда ҳарбий парад ўтказилмаслигини маълум қилган эди.\n«9 май Ўзбекистонда Ғалаба куни эмас, Хотира ва қадрлаш куни сифатида нишонланади», деб баёнот берган вазирлик матбуот котиби Ойбек Мамадалиев 25 апрел кунги матбуот анжуманида.\nАввалроқ «Миллий тикланиш» партияси етакчиси Алишер Қодиров ҳам Тошкентда иштирокчилар Иккинчи жаҳон урушида ҳалок бўлган ота-боболарининг портретларини қўлларида ушлаб юрадиган «Ўлмас полк» тадбири ўтказилишига қарши чиққан эди.\n«Бу юмшоқ куч намойиши бўлиб, Совет иттифоқининг ташвиқот қуроли ҳисобланади. Биз бундай намойишларга қаршимиз!» деб ёзган 4 апрел куни у ўзининг Телеграм каналида.\nФеврал ойида босқин бошланганидан бери ижтимоий тармоқлардаги кўплаб ўзбекистонликлар мамлакатда Россиянинг Ғалаба байрами рамзлари, жумладан, георгий тасмасининг тақиқланишини талаб қилганлар.\nУшбу тасма Россия ҳарбий рамзларидан бўлиб, Иккинчи жаҳон уруши фахрийлари хотирасини абадийлаштиришга қаратилган, лекин айни пайтда Россия ҳукуматини қўллаб-қувватлаш намойиши сифатида ҳам ишлатилади. Унинг тарихи 1700-йилларнинг охирига бориб тақалади.\nЎзбекистон расмийлари георгий тасмаларини Ўзбекистон байроғи ранглари туширилган тасмаларга алмаштирган.\n1 майдан кучга кирган янги йўл ҳаракати қоидаларига кўра, ҳайдовчилар ўз автомобилларига стикер ёки белгилар, жумладан, Ғалаба байрами рамзлари бўлмиш «Z» ва «V» ҳарфларини ёпиштириши мумкин эмас.\nБу ўзгаришлар кўпчилик ўзбеклар тарафидан илиқ қарши олинган.\n9 май энг аввало фашизмга қарши курашда жонини фидо қилган аждодларни хотирлаш куни бўлиши керак, дейди Тошкентдаги олий ўқув юртларидан бирининг талабаси Нурия Мадаминова.\nУ байрамнинг асосий мақсади уруш ва унинг оқибатларини тушунтириш, аҳоли ўртасида ҳамдардлик ва меҳр-оқибат ҳиссини шакллантириш бўлиши лозимлигини айтган.\n«Аммо ҳарбий парад ўтказиш, георгий тасмаларини тарқатиш ва Украинада аёллар ва ёш болаларнинг ўлдирилиши рамзи бўлиб қолган «Z» ва «V» ҳарфлари туширилган машиналарни ҳайдаб юриш ҳақоратли иш», дейди Мадаминова.\n«Ўзбекистон ва ватандошларимиз учун бу ахлоқсизлик», дейди у. «Уруш қандай бўлмасин, у мен учун фожеадир. Россия Иккинчи жаҳон уруши даҳшатларидан сабоқ олмади ва ўзи тажовузкорга айланди.»\nТарихдан олинадиган сабоқлар\nСўнгги йилларда 9 май байрами кўпроқ сиёсий тус олган, дейди Москвада яшовчи ўзбекистонлик адвокат Ботиржон Шермуҳаммад.\n«Аввал георгий тасмаси ҳам, Ўлмас полк ҳам бўлмаган», деди у. «Аммо ҳозир «Берлинга», «Такрорлай оламиз» деб ёзилган ҳарбий машиналарга ҳам кўзингиз тушади.»\n«Албатта, урушнинг тугаши ва ғалаба яхши», дейди у. «Аммо, бу ғалабани қандай саъй-ҳаракатлар ва қурбонлар билан қўлга киритганимизни тушунишимиз керак. Шу сабабдан ҳам бу кунни хотира ва қадрлаш куни деб номлаш тўғри бўлади.»\nҲамманинг байрамни нишонлашга ҳаққи бор, аммо байрамнинг ўз кўринишини жорий қилиш у ёқда турсин, Россия ундан бошқа одамларнинг нафратини қўзғаш учун ташвиқот сифатида фойдаланмаслиги керак, деб айтган Шермуҳаммад.\n«Шунинг учун ҳам мен ҳар қандай, айниқса ҳарбий рамзлардан фойдаланишга қаршиман», деб айтган у. «Бу сиёсий байрам эмас. Аксинча, бу кунда инсоният ҳалок бўлганларни хотирлаши ва яна шундай фожеа рўй бермаслиги учун ибрат олиши керак.»\nУкраинадаги сўнгги воқеаларга манзарасида, ўзбекистонликлар 18-19 асрларда Марказий Осиёда Россия босқинларининг нечоғли ғайриинсоний ва шафқатсиз бўлганини билишлари керак, дейди Туркияда яшовчи ўзбекистонлик журналист Дилдора Тўлаганова.\n«Дипломатик ваколатхоналарда тарқатилаётган ва тақилаётган георгий тасмасида халқим, аждодларим, қатл қилинганлар, зўрланганлар ва ёқиб юборилганларнинг қони бор», деб айтган у.\n«Мактабларда объектив ва ҳақиқий Ўзбекистон тарихи ўтилиши керак. Телевидение, радио ва бошқа ОАВда бу мавзу доим ёритилиши лозим», дейди у. «Ҳозирда зиёлилар бирлашиб, вазиятни назоратга олиши керак бўлган пайт.»\nПутин 1945 йил май ойидаги ғалабадан халқнинг кўз ўнгида ўз ҳукмронлигини қонунийлаштириш учун фойдаланмоқда, деб айтган у. Украинада бўлаётган уруш фонида бу мафкура аянчли ва чириган кўринади, деб қўшимча қилган у.\nТошкентлик блоггер Нурбек Алимовга кўра, аслида георгий тасмаси унинг аждодларига қарши курашган аскарларга берилган буйруқлар ва медаллар билан боғлиқ.\n«Сўнгги йиллар ва айниқса охирги ойларда бу Россиянинг тажовузкор сиёсатининг рамзи бўлиб қолган», деб айтган у.\n«Биринчидан, мен уни ҳар қандай ҳолатда ҳам тақишларини қўллаб-қувватламайман, иккинчидан эса, таққанларни қоралайман», деб айтган Алимов.\nТўлиқ орксизлаштириш муносабати билан парад қачон ўтказилади? Бундай парадда биринчи сафларда байроқ кўтаришни истаган кўплаб кўнгиллилар топилган бўлар эди.\nРоссия энди Оркистон. Тўғри ёзинг.\nБобом доим фахр билан «Бу ғалаба куни» деб айтар эдилар. Ажабланарлиси, СССРда на жанг қилган, на яшамаган одамлар бизга қандай яшашни ва қандай номлар қўйишни ўргатмоқда.\nҲозир яшаётган одамлар ҳозирда нимани қандай аташни ҳал қилишлари мумкин. Бу мантиққа мос эмасми?\nРусларга айтинг, Гитлер билан уруш 70 йил олдин тугаб бўлган.\nКелажак билан яшайдиган, нимадир барпо этадиган ва яратадиган одамлар бор; бугунги кун билан яшайдиган одамлар бор ва ўтмиш билан яшайдиганлар бор. Афтидан, Россиянинг бутун маданияти «буюк» ўтмиш хотиралари асосида қурилган. Ўтмиш етарли даражада буюк бўлмаса, ҳар доим тарихни қайта ёзиш мумкин - жуда қулай.\nДарвоқе, совет ҳарбий нишонлари орасида «авлиё Георгий» ленталари бўлмаган. У ерда ГВАРДИЯЧИЛАР ленталари бор эди; уларнинг тўқ сариқ ва қора ранглари Шон-шараф ордени ва «Германия устидан қозонилган ғалаба учун» медалида бор эди. Аммо Власовчи-коллаборационистларда сариқ-қора георгий тасмаси ҳақиқатан ҳам бўлган. Шунақа гаплар.\nНима бўлганда ҳам, бу рамз шунчалик қонга беландики, ҳозир уни ишлатса бўладими, деган савол туғилмоқда. Бунинг жавоби шуки, эҳтимол, барча обрўсизлантирувчи белгилардан четланганимиз маъқулроқ. Шундай экан, уни ҳам ўлдирилганларни, ҳам тирикларни ҳурмат қилиш учун уни Хотира куни сифатида қолдириш керак.\nБу кун урушнинг даҳшатли эканини эслаш ва ҳеч қачон такрорланмаслиги учун хотира куни бўлиши мумкин. Уруш дегани бегуноҳ одамларнинг ўлими, ўғирланган болалик, қулаган иқтисодиётлар ва вайронага айланган шаҳарлар демакдир. Уруш ҳеч қачон такрорланмаслиги кераклигини эслаш куни!\nПлакатларга «такрорлай оламиз» ва «Берлинга» деб ёзиш учун қанчалик расво ва безбет бўлиш керак! Қандай таҳдид бу? Қўлингиздан балоям келмайди-ку! Фақат бақириш ва зўрлашни билади булар!\nРоссиядан фарқли равишда Ўзбекистон Иккинчи жаҳон урушидаги ғалабани ўз рамзлари билан нишонлайди\nЎзбекистон Иккинчи жаҳон урушида эришилган ғалабани нишонлашда Россиянинг «Георгий тасмаси» ўрнига ўзининг «шараф тасмаси»дан фойдаланишни тарғиб қилмоқда.


05:00 / 23.01.2017 5390 pdf Ўқиш режими + -\nАлбатта, Аллоҳ ва Унинг фаришталари Набийга салавот айтишади. Эй иймон келтирганлар, унга салавот айтинглар ва салом йўлланглар. Аллоҳга ва Унинг Расулига озор берадиганларни Аллоҳ бу дунё ва охиратда лаънатлади ҳамда уларга хорловчи азобни тайёрлаб қўйди (Аҳзоб сураси, 56-57-оятлар).\nУшбу ояти карималар Пайғамбаримиз Муҳаммад Мустафо соллаллоҳу алайҳи васалламнинг қадр-қимматлари Аллоҳ таолонинг ҳузурида қанчалар улуғ эканини яна бир бор кўрсатмоқда. Бошқа биров эмас, Аллоҳ таолонинг Ўзи Набий соллаллоҳу алайҳи васалламга салавот айтиши таъкидланмоқда.\nАраб тилида «салавот» сўзи «салот»нинг жами бўлиб, «дуо» маъносини англатади. Араб тилида намоз ҳам «салот» дейилади. Чунки намозда ҳам дуо маъноси бор. Аммо «салот» Аллоҳ таоло томонидан бўлганида «дуо» маъносини йўқотади. Аллоҳ таолонинг Набий соллаллоҳу алайҳи васалламга салавот айтишининг маъноси у зот соллаллоҳу алайҳи васалламга Ўз раҳматини юбориши, улуғлаши, мақомларини кўтариши ва фаришталар ҳузурида шаънларига мақтовлар айтишини англатади.\nФаришталарнинг Пайғамбар соллаллоҳу алайҳи васалламга салавот айтишлари у зоти бобаракот ҳақларига дуо қилишлари, истиғфор айтишлари маъносида бўлади. Мўмин-мусулмонларнинг Пайғамбар соллаллоҳу алайҳи васалламга салавот айтишлари эса улар томонидан бўлган дуо ва улуғлаш маъносидадир.\nФаришталар ҳам у зот соллаллоҳу алайҳи васалламга Аллоҳдан раҳмат, саломатлик, розилик сўраб, дуо қилиб туришар экан. Ояти каримада таъкидли хабардан кейин мўминларга: «Эй иймон келтирганлар, унга салавот айтинглар ва салом йўлланглар», деб амр қилинмоқда.\nБу амрга биноан, ҳар бир мўмин учун Набий соллаллоҳу алайҳи васалламга салавот айтиш ва салом юбориш фарз бўлиб қолади. Бу хусусдаги баҳсларда уламоларимиз «Умрда бир марта ёки ҳар бир мажлисда бир марта ёки у зот соллаллоҳу алайҳи васалламнинг исмлари ҳар зикр қилинганида бир марта салавот айтиш керак», деганлар. Амалда эса охиргиси – яъни ҳар исмлари зикр қилинганида салавот айтиш урф бўлган. Аллоҳ таоло Қуръони Каримда Расулуллоҳ соллаллоҳу алайҳи васалламга салавот айтишни амр қилган экан, бу салавот қандай қилиб айтилади, деган савол пайдо бўлиши табиий. Жумладан, ушбу оят нозил бўлганидан кейиноқ худди шу савол саҳобаи киромларда пайдо бўлган.\nИмом Бухорий ва имом Муслим Каъб ибн Ужра розияллоҳу анҳудан ривоят қилган ҳадисда айтиладики: «Бир одам: «Эй Аллоҳнинг Расули, сизга салом беришни-ку, биламиз, аммо салавот айтиш қандай бўлади?» деди. Набий соллаллоҳу алайҳи васаллам: «Аллоҳумма солли ъалаа Муҳаммадив ва ъалаа аали Муҳаммад. Кама соллайта ъалаа Иброҳима ва ала аали Иброҳим. Иннака ҳамидум-мажид. Аллоҳумма барик ъала Муҳаммадив ва ъалаа аали Муҳаммад. Кама барокта ъалаа Иброҳима ва ъалаа аали Иброҳим. Иннака ҳамидум мажид», деб айт», дедилар (Дуонинг маъноси: «Аллоҳим, Муҳаммад алайҳиссаломга Ўзингнинг зиёда раҳматларингни нозил қилгин. Муҳаммад соллаллоҳу алайҳи васалламнинг оила аъзоларига ҳам. Худди Иброҳимга ва Иброҳимнинг аҳли байтларига ўз раҳматингни нозил қилганингдек. Муҳаммадга ва Муҳаммаднинг аҳли байтларига ўз баракангни нозил қил. Худди Иброҳим ва Иброҳимнинг аҳли байтларига ўз баракангни нозил қилганингдек. Албатта, Сенинг Ўзинг мақталган, улуғланган Зотсан»).\nБаъзи кишиларда, Пайғамбар соллаллоҳу алайҳи васалламга Аллоҳ таолонинг Ўзи салавот айтиб турса, Унинг фаришталари салавот айтиб турса, мўминларнинг салавотига нима ҳожат бор, деган савол пайдо бўлиши мумкин. Бу саволга жавоб шулки, Пайғамбар соллаллоҳу алайҳи васалламнинг мўминларнинг салавотига эҳтиёжлари йўқ. Балки мўминлар у зотга салавот айтишга муҳтождирлар. Улар ушбу салавотлари ила Пайғамбар соллаллоҳу алайҳи васалламни улуғлаб, савоб оладилар. Дуолари қабул бўлади. Муродларига етадилар.\nИмом Аҳмад ибн Ҳанбал ва имом Ибн Можа ривоят қилган ҳадисда Омир ибн Робиъанинг оталари қуйидагиларни айтадилар: «Пайғамбар соллаллоҳу алайҳи васалламнинг «Ким менга салавот айтса, фаришталар унга ҳам менга айтган салавотининг баробарида салавот айтиб турадилар. Банда салавотни хоҳласа, оз айтсин, хоҳласа, кўп», деганларини эшитдим».\nИмом Насаий ва имом Аҳмад ибн Ҳанбаллар ривоят қилган ҳадисда Абу Толҳа розияллоҳу анҳу қуйидагиларни айтадилар: «Бир куни Пайғамбар соллаллоҳу алайҳи васаллам юзларидан қувонч балқиган ҳолда келдилар. Биз: “Юзингизда қувонч кўрмоқдамиз?!” дедик. У зот соллаллоҳу алайҳи васаллам: “Чунки ҳузуримга фаришта келиб, «Эй Муҳаммад, албатта, Роббинг айтурки: «Ким сенга салавот айтса, албатта, Мен унга ўн марта салавот айтишим, ким сенга салом айтса, Мен унга ўн марта салом айтишим сени рози қилмайдими?» деди», деб хабар бердилар».\nИмом Термизий ривоят қилган ҳадисда Набий соллаллоҳу алайҳи васаллам: «Қиёмат куни менга энг яқин кишилар, албатта, менга кўп салавот айтганлардир», деганлар.\nУшбу маънодаги ҳадиси шарифлар жуда ҳам кўпдир. Мусулмонлар ушбу оятга ва ҳадисларга асрлар давомида чин ихлос билан амал қилиб келмоқдалар. Намозларида ўз Пайғамбарлари соллаллоҳу алайҳи васалламга салавот айтмоқдалар. У зоти бобаракотнинг номи шарифлари зикр этилиши билан салавот айтишга шошиладилар. Аҳли солиҳ кишиларнинг Пайғамбар соллаллоҳу алайҳи васалламга салавот айтишдан иборат кундалик вазифалари ҳам бор. Аксинча, Пайғамбар соллаллоҳу алайҳи васалламнинг исмлари зикр қилинганида, у зотга салавот айтилмаса, бу мусулмонларнинг надоматга йўлиқишларига сабаб бўлади. Чунки Набий соллаллоҳу алайҳи васалламнинг ўзлари Имом Термизий ва имом Насоийлар ривоят қилган ҳадисда: «Кимнинг ҳузурида мен зикр қилинсам-у, у менга салавот айтмаса, ўша одам бахилдир», деганлар.\nПайғамбар соллаллоҳу алайҳи васалламнинг муборак номлари зикр этилганида, у зот алайҳиссолату вассаломга салавот айтмаслик шунчалик ёмон бўлса, у кишига озор бериш қанчалик бўларкин?! Аллоҳга озор бериш – Аллоҳга куфр, ширк келтириш, Унга осий бўлиш, Уни ўзига мос бўлмаган сифатлар билан сифатлаш, динга, пайғамбарларига, китобларига тил теккизиш каби ёмон амаллардир.\nАллоҳ таолога ва Пайғамбар соллаллоҳу алайҳи васалламга озор берганларни эса «…Аллоҳ бу дунё ва охиратда лаънатлади...». Яъни лаънатлаб бўлди. «Келажакда лаънатлайди» эмас. Шунингдек, «...уларга хорловчи азобни тайёрлаб қўйди». Аллоҳга ва Унинг Расулига берган озорлари учун охиратда хорловчи азоб билан азобланадилар.\n05:00 / 23.01.2017 3183\n05:00 / 23.01.2017 2193\n2032 16:00 / 12.07.2019\n1920 05:00 / 23.01.2017\n2285 05:00 / 23.01.2017\n2448 14:00 / 10.03.2020


Жаҳон рекордчиси Равшан Эрматов ҳакамлик фаолиятини...\n27.11.2019 09:22 0 2088\nФото: Алишер Никимбаев канали\nЎзбекистон футбол ассоциацияси биринчи вице-президенти Равшан Эрматов ҳакамлик фаолиятини расман якунлади. Бу ҳақда ОФК қароргоҳида ташкил этилган махсус маросимда маълум қилинди.\nМазкур маросимда у ОФК томонидан Осиё футболига қўшган ҳиссаси учун махсус соврин билан тақдирланган.\n«17 мавсум давомида ОФКда фаолият юритиш мен учун улкан шараф бўлди. Осиё Чемпионлар Лигасининг бешта финали, тўртта Осиё Кубоги ва учта Жаҳон Чемпионатида ишлаш менга ёрқин хотираларни берди.\nМен Осиё футбол оиласининг аъзоси эканимдан фахрланаман. Энди эстафетани ёш касбдошларимга топшириш вақти келди. Ишончим комил, улар ўз олдига энг олий мақсадларни қўйган ҳолда, юқори чўққилар учун интилади», — дейди Эрматов.\nРавшан Эрматов 16 йиллик фаолияти мобайнида учта Жаҳон Чемпионати финал босқичида қатнашди ва унда рекорд даражада (11 ўйин) кўп учрашувда ишлади. Шунингдек, у беш марта Осиёнинг энг яхши ҳаками ҳисобланади.\nРавшан Эрматов ОФК ҳакамлик


Давлатимиз раҳбари бугун Тошкент шаҳрининг Бектемир туманига сафарини бошлаб, бу ерда бажарилаётган ишлар, саноат корхоналари фаолияти билан танишмоқда.\nПрезидент дастлаб “Бектемир металл конструкциялари” масъулияти чекланган жамият заводига борди.\nЛойиҳанинг умумий қиймати 48 миллион доллар бўлиб, 2018 йилда ишга туширилган. Корхона йилига 65 минг тонна рухланган металл, 1 600 километр йўл тўсиқлари, 130 минг тонна пайвандланган қувур ва 17 минг дона ёритиш устуни ишлаб чиқариш қувватига эга.\nМеталл конструкцияларини иссиқ ҳароратда рухлаш Италиянинг Bisol S.p.A. ускунасида, халқаро меъёрлар ва сифат стандартлари даражасида амалга оширилмоқда. Бундай маҳсулотлар чидамлилиги, кўримлилиги ва ўрнатиш жараёнида қулайлиги билан афзал. Шунингдек, бу ерда Хитой, Жанубий Кореядан келтирилган замонавий технологиялар ўрнатилган.\nКорхонада жами 375 нафар муҳандис ва ишчи меҳнат қилмоқда.\nПрезидентимиз ишлаб чиқариш жараёнини кўздан кечириб, мутасаддиларга қўшимча кўрсатмалар берди.\n- Бу технологиялар ҳам, маҳсулотлар ҳам яхши. Лекин ҳар дам ривожланишни ўйлаш керак. Арзон, хавфсиз ва сифатли конструкциялар ишлаб чиқариб, корхонанинг қурилиш индустриясидаги ўрнини кенгайтириш зарур. Маҳсулот қачон арзон бўлади? Шароит яратсак, - деди Шавкат Мирзиёев.\nБунга эришиш учун лойиҳалаштирувчи гуруҳ тузиш, Европа мамлакатлари, хусусан, Германия тажрибаси асосида корхонани саноат кластерига айлантириш муҳимлиги таъкидланди.\nМалакали мутахассислар тайёрлаш бўйича топшириқлар берилди.\nДавлатимиз раҳбарининг Бектемир туманига сафари давом этмоқда.


"Қочоқ ота" Андижондан топилди » Ўзбекистон янгиликлари – Zamin.uz\n07 декабрь 2019, 12:10\nФуқаролик ишлари бўйича Қўқон туманлараро судининг 21.02.2011 йилдаги қарздор Миродилов Умид Рахмоновичдан ундирувчи Миродилова Нодира Умаровна фойдасига бир нафар фарзандининг моддий таъминоти учун қарздорнинг ҳар ойда даромадининг 1/4 қисми миқдорида алимент ундириш тўғрисидаги ижро ҳужжатига собиқ Суд ижрочиларининг Қўқон шаҳар бўлими томонидан 11.03.2011 йилда ижро иши қўзғатилган.\nМажбурий ижро бюроси Қўқон шаҳар бўлими томонидан қарздор У.Миродиловни яшаш манзилида аниқланмаганлиги ва унинг қаерда эканлигини аниқлаш имкони бўлмаганлиги сабабли 14.11.2018 йилда қидирув эълон қилинган.\nБюронинг қидирув гуруҳи ходимлари томонидан олиб борилган тезкор ҳаракатлар натижасида қарздор У.Миродилов Андижон шаҳрида яшаб келаётганлиги аниқланиб, ушланган ва Қўқон шаҳрига келтирилган.\nДавлат ижрочиси томонидан қарздор У.Миродиловнинг алимент қарздорлиги ҳисобланганида 01.11.2019 йил ҳолатига 25 млн. 774,4 минг сўмни ташкил этишлиги маълум бўлган.\nШу ерда, қарздор алимент учун 01.07.2020 йилга қадар бўлган давр учун тўловни амалга оширишини билдириб, жами 26 млн. 264 минг сўм маблағларни нақд шаклда ундирувчи Н.Миродиловага тилхат асосида топширган.\nЯнгиликлар » Жамият » "Қочоқ ота" Андижондан топилди\n17:36 Қидирувдаги “таътил” узоққа чўзилмади


Иссиқхоналарда ўсимликларни илдизи орқали озиқлантириш шароитлари / dehqon.uz\nИссиқхоналарда ўсимликларни илдизи орқали озиқлантириш шароитлари\nИссиқхоналарда ҳар бир метр квадрат майдон жадал фойдаланилади. Бир майдонда 3-4 хил экин етиштириш мумкин. Ҳимояланган ер сабзавотлари, очиқ ерда ўсаётганларга нисбатан 2-10 барабар кўп озиқа моддани олади ва ниҳоятда юқори ҳосил шакллантиради. Бодринг 10 кг ҳосили ва вегетатив массаси билан тупроқдан 14,2-28,5 г азот, 9,2-11,5 г фосфор ва 27,7-58 г калийни, помидор эса тегишлича 32,7, 14,6 ва 69,6 г ни олиб чиқади. Бу ерда илдиз жойлашадиган муҳит ҳажми кам бўлиб, 30 см дан ошмайди, бу илдизни ривожланишини сусайтиради. Буларни барчаси тупроқ таркибида минерал озиқ моддаларни кўп бўлишини тақозо этади. Ҳимояланган ерда илдиз жойлашган муҳит табиий ҳолдагидан кескин фарқ қилади. Улар турли хилдаги органик ва анорганик аралашмалардан (компонентлардан) тузилади ва иссиқхона тупроғи, субстратлар деб номланади.\nМинерал озиқлантириш ташкил этилаётганда ҳимояланган ернинг ўзига хос мавжуд шароити ҳисобга олиниши керак. Бу ер тупроғи, жуда жадал фойдаланилади, чунки ишлатилиш даврида 3-5 экин етиштирилади. Экинларни тез-тез ва тўйинтириб суғориш натижасида тупроқ таркибидаги осон эрувчи моддалар ювилиб кетади.\nИссиқхона тупроғидан фойдаланишни ҳозирги даврдаги йўналиши уларни алмаштирмасдан сурункали фойдаланишдир. Аммо, бу икки шароитда: иссиқхона тупроғини ҳар йили парлаб зарарсизлантириш (дезинфекция қилиш) ва илмий асосланган озиқлантириш тизимини қўллаб ундан сурункали фойдаланиш мумкин. Тупроқдан узлуксиз фойдаланиш натижасида у зичлашади, сув-физик хусусиятлари ёмонлашади. Ўғитларни ортиқча бериш натижасида тупроқ таркибида қолдиқ (балласт) моддалар кўпайиб уни секин-аста шўрлантирабошлайди. Зараркунанда ва касалликларга қарши тупроқ стерилизацияланганида таркибидаги микрофлора ўзгариб, структураси ёмонлашади, нам сиғими пасайиб, тузга тўйиниши кўпаяди. Ҳимояланган ер шароитида ўсимликларни калий ва кальцийга талаби ортади.\nЎсимликларга минерал моддаларни жадал ўзлаштиришига: ёруғлик, ҳарорат, ҳавонинг нисбий намлиги, илдиз жойлашган ерда ҳаво аэрацияси, тупроқ муҳити реакцияси, тупроқ эритмаси концентрацияси, тупроқдаги токсик (заҳарли) моддаларнинг мавжудлиги, илдиз тизимини ривожланганлиги ва бошқа омилларнинг таъсир этишларини унутмаслик зарур.\nПомидор қиш фаслида ёруғлик кам бўлса калийни, у юқори бўлиб, вегетатив массаси жадал ўсаётган ҳамда мевалар тугаётган даврда эса азотни кўп ўзлаштиради. Шунинг учун N:K нисбати ўзгартирилади ва қишда 1:3, ёзда эса 1:1 меъёрда берилади. Бодринг учун илдизи жойлашган муҳит ҳарорати 20-25°С, бошқа иссиқхона экинлари учун эса 17-20°С бўлиши энг қулай ҳисобланади. У ҳосилга киргунча пастроқ, ҳосили шаклланаётган даврда эса юқори бўлиши керак. Ҳарорат пасайса озиқ моддаларни, хусусан фосфорни ўзлаштириш камаяди. Тупроқ ҳарорати (18°С дан 12°С атрофигача) ҳар 2°С ча пасайганда помидор фосфорни ўзлаштириши олдинги кўрсаткичига нисбатан 50 фоизга пасайтиради. Помидор ва бодринг илдиз тизими 10-12°С да ишламайди ва ўсимликка озиқа элементлари етиб бормайди. Ҳавонинг нисбий намлиги ўсимликка кальцийни сингиб киришига таъсир этади. Ҳавонинг нисбий намлигини камайиши транспирация ва илдиз босимини кучайтиради, бу кальцийни сўрилишини яхшилайди ва помидорни учидан чириш касаллигини камайтиради. Транспирация ва илдиз тизими орқали озиқ моддаларни ўзлаштиришида ўзаро моналик мавжуд, аммо бу боғлиқлик бевосита эмас. Ионларни ўсимлик томонидан ютилиши – фаолли ва танловли жараёндир. Ионларни танлаб ютиш хусусияти бўйича нафақат ўсимлик турлари, балки бир турга мансуб навлар ҳам бири иккинчисидан фарқланади. Сув ва озиқ моддаларнинг меъёрида сингиши учун тупроқдаги кислород миқдори 15 фоиздан кам бўлмаслиги ва қаттиқ, суюқ ҳамда газсимон заррачалар 1:1:1 нисбатда бўлиши керак.\nЎсимликлар томонидан азотни ўзлаштирилиши учун тупроқ муҳити реакцияси (pH) 5-6 ни (нитратли учун – 5 ва аммиакли учун – 7), 6,25-7 эса фосфорни, 6-8,5 калий ва олтингугуртни, 7-8,5 магний ва молибденни, 4,5-6 темир ва марганецни, 5-7 бор, мис ва руҳни ўсимликлар яхши ўзлаштириши учун энг қулай муҳит ҳисобланади. pH бодринг учун – 6-7, помидор учун – 5,5-6,5, пиёз учун – 6,5-7,5, салат учун – 6-7, селдерей учун – 6,5-7, ровоч учун – 5,5-7, порей пиёзи учун – 6-7, гулкарам учун – 6,4-7, редиска учун – 67, исмалоқ учун – 6, баргли карам учун – 6-8, қовоқча учун эса – 6 тенг бўлиши қулай (оптимал) деб қабул қилинган.\nТупроқ аралашмаси таркибида органик моддалар кам (10-15%) бўлганида тузларнинг йўл қўйиладиган концентрацияси 0,35-0,45% ва кўп (60-70%) бўлганида эса – 1,35-1,55% ташкил этади. Осон эрувчи хлор тузлари сабзавот экинлари учун энг хавфли ҳисобланади.\nБодринг учун тупроқ таркибидаги хлорни заҳарли чегараси тупроқни мутлақ қуруқ вазнига нисбатан 0,003-0,007% ни, карам, қовоқ ва помидор учун 0,007-0,02% ни ёки тупроқ эритмасида эса кўрсатилган экинлар учун 0,2-0,3% ни 0,3-1,3% ни ташкил қилади.\nҲимояланган ерда нордон тупроқлардан, хусусан торфли тупроқдан (pH 4,5-5,5) фойдаланганда темир, марганец ва ҳаракатчан алюминий оксидларини ўсимликка салбий таъсир этиши намоён бўлади. Ҳаракатчан шаклдаги темир ва алюминий миқдори 1 кг минералли тупроқлар таркибида 4 мг ва торфлиларда эса – 6 мг дан ошмаслиги керак.\nЎсимликлар учун айрим бошқа моддалар ҳам руҳсат этилган қуйидаги меъёрлардан: 1 кг тупроқ бор – 1 мг, мис – 6 мг, кобальт – 6 мг, молибден – 0,5 мг дан ошиб кетса заҳарли ҳисобланади. Эрувчан фторидлар ва фторсиликатлар, роданли алюминий, ванадий хлорлар (концентрацияси 1/25000) ҳам ўсимликлар учун зарарли ҳисобланади.\nАйрим озиқ моддаларнинг ионлари ўртасида бу моддаларни ўсимликка сингиши (кириши) учун ёрдам берувчи (синергизм) ёки қаршилик (антагонизм) кўрсатувчи муносабатлар юзага келади. Масалан, калий, кальций ва айрим микроэлементларни сўрилишига фосфор, кальций ва темир қаршилик кўрсатиши мумкин.\nЎсимлик илдиз тизими қанчалик кучли ривожланган бўлиб, у қанчалик катта ҳажмли тупроқ аралашмасини эгаллаган бўлса, ўсимлик шунча минерал озиқ элементлари билан яхши таъминланади ва ҳосилдорлиги юқори бўлади. У қалин гумус қатламли, сув ва ҳаво тартиботлари яхши бўлган тупроқларда яна ҳам яхшироқ ва бир текис ривожланади ҳамда ернинг чуқур қисмигача тарқалади. Шу сабабли гумус иссиқхона тупроғи таркибида 10-12 фоизни ташкил этиши керак.


АҚШ Хельсинки комиссияси раиси Тошкентни маҳкум журналистларни озод қилишга чақирди\nАҚШ Хельсинки комиссияси раиси Крис Смит.\nАҚШ Хельсинки комиссияси раиси Крис Смит ЕХҲТга аъзо барча мамлакатларни ва айниқса Ўзбекистон, Туркия ва Озарбайжонни қамоқда ўтирган журналистларни озод қилишга чақирди. Бу баёнотни жаноб Смит 3 май – Халқаро матбуот эркинлиги куни арафасида берди.\nАҚШ Хельсинки комиссияси раисига кўра, ЕХҲТга аъзо қатор мамлакатларда профессионал журналистларни қўрқитиш ва уларнинг фаолиятига тўсқинлик қилиш бўйича маромига етказилган тактикадан фойдаланилади, бундан ташқари, сиёсий айбловлар бўйича ҳибсга олиш ҳаракатларидан истеъфода этилади.\n“Бу Хельсинки Якуний актида акс этмиш фундаментал инсон ҳуқуқлари ва эркинликларига содиқ мамлакатлар учун йўл қўйиб бўлмас ҳаракатдир. Шу важдан мен ЕХҲТга аъзо барча мамлакатлар ва айниқса Туркия, Озарбайжон ва Ўзбекистонни қамоқхоналардан ўтирган журналистларни озод қилишга чақираман”, дейди Крис Смит ўз баёнотида.\nМазкур баёнотда жаноб Смит 5 май куни АҚШ Конгрессига 2015 йил учун Матбуот эркинлигини ҳимоя қилиш актини тақдим этишни режалаётгани ҳам қайд этилган.\nБу қонун АҚШ президентидан матбуот эркинлигини чеклаган амалдорларга қарши виза санкциялари жорий қилишни, АҚШ журналистлари ва оммавий ахборот воситалари ҳуқуқлари бузилган мамлакатлар давлат оммавий ахборот воситаларининг АҚШдаги фаолиятини чеклашни талаб қилиш ҳамда АҚШ ҳукуматини матбуот ва Интернет эркинлигига риоя қилиш зарурлиги ҳақидаги моддаларни халқаро битимларга қўшишга чақириш каби талабларни ўз ичига олади.\nЖурналистлар ҳуқуқларини ҳимоя қилиш билан шуғулланувчи халқаро ташкилотлар маълумотига кўра, бугунги кунда Ўзбекистонда камида 9 нафар журналист узоқ йиллик қамоқ жазосини ўтамоқда.\nУлардан бири - 61 ёшли мухолифатчи журналист Муҳаммад Бекжон 1999 йил 16 февраль портлашларига алоқадорликда айбланиб, 12 йилга озодликдан маҳрум қилинган ва 2012 йилда унга яна 5 йил қўшиб берилган.\nАҚШ Давлат департаменти матбуот вакили Жэфф Ратке шу йилнинг 1 май куни Вашингтонда ўтган брифингда Ўзбекистон ҳукуматини 15 йилдан буён қамоқда қолаётган Муҳаммад Бекжонни озод қилишга чақирганди.\n- Биз Ўзбекистон ҳукуматини Муҳаммад Бекжонни озод этишга ва мустақил журналистларнинг қўрқувсиз фаолият юритишлари учун имкон яратиб беришга чақирамиз, - деганди Жэфф Ратке.\nҚароргоҳи АҚШда жойлашган Freedom House инсон ҳуқуқлари ташкилоти 29 апрель куни тақдим этилмиш бу йилги ҳисоботида ҳам Ўзбекистонни сўз эркинлиги билан боғлиқ вазият энг ёмон бўлган 10 мамлакат сирасига киритган.\nТашкилот вакилларига кўра, Ўзбекистон қонунлари расман цензурани тақиқлаган ва сўз эркинлигини кафолатлаган эса-да, амалда бу кафолатларга “президент Ислом Каримовнинг автократик ҳукумати давомли кўз юмади”.\nҚароргоҳи Парижда бўлган “Чегара билмас мухбирлар” ташкилоти эса Ўзбекистон президентини бир неча йиллардан бери “Эркин матбуот кушандаси” ўлароқ тавсифлаб келади.\nЎзбек расмийларини қамоқдаги журналистларни озод қилишга чақирган Крис Смит АҚШ Хельсинки комиссияси раислигига шу йил февралида қайта тайинланган.\nАҚШ Хельсинки комиссиясида Сенат томонидан кўрсатилган 9 вакил, Намояндалар палатаси томонидан кўрсатилган 9 вакил, АҚШ Давлат департаменти, Савдо вазирлиги ва Мудофаа вазирлигидан эса бир нафардан вакил фаолият юритади. Мазкур комиссия Хельсинки шартномаларига риоя этилишини мониторинг қилиш билан шуғулланади.


Kasalliklar — Страница 6 из 7 — Biosfera.uz\nГилос жуда ҳам ширин ва фойдали мева эканлиги ҳеч кимга сир эмас. Кўпинча уни янги узиб олингани истеъмол қилинади, чунки ундан пишириб тайёрланган мураббо ва бошқа кўринишлардаги пишириқларда гилос ўзининг…\nСтоматит – оғиз бўшлиғи шиллиқ қаватининг яллиғланиши, яъни оғиз еликиши ҳам дейилади. Бу хасталик мустақил касаллик ҳолида кечиши ҳам, бошқа дардларнинг(қизамиқ, қизилча, грипп, кандидоз) белгиси ҳам бўлиши ҳам мумкин. У…\nЁнғоқлар ҳажми кичик бўлишига қарамай, фойдали моддаларга бойдир. Уларда витаминлар, минераллар, шунингдек "зарарли" холестерин даражасини пасайтиришга имкон берувчи монотўйинтирилган ва политўйинтирилган ёғлар мавжуд. Кўплаб клиник синовлар давомида ёнғоқларнинг таомларга қўшилиши…\nКўз учун зарур табиий маҳсулотлар\nҚора қорағат (смородина) Аскорбат кислотага бой маҳсулотлар кўзларнинг соғлом бўлишида жуда муҳим. Организмни ушбу фойдали витаминлар билан таъминлаш учун, айниқса, қора қорағат тавсия этилади. Тонгни бир стакан смородина билан қарши…\nBosh sahifa » Kasalliklar » Страница 6


15:45 09.09.2020 (Янгиланган 15:51 09.09.2020)\nРоссия пойтахтида кўнгиллиларни коронавирусга қарши эмлаш бошланди. Биринчи тадқиқот иштирокчи бугун эмланди.\nТОШКЕНТ, 9 сен — Sputnik. Москвада кўнгиллиларни коронавирусга қарши эмлаш бошланди. Бу ҳақда шаҳар мэрининг ижтимоий ривожланиш масалалари бўйича ўринбосари Анастасия Ракова маълум қилди.\n“Бугун нафақат шаҳар, балки бутун мамлакат учун ҳам муҳим кун. Рўйхатдан ўтказилгандан кейинги тадқиқотлар доирасида Москвада аҳолини COVID-19 га қарши эмлаш бошланди. Бу бизга ҳар бир кишининг вакцинага эга бўлиш фурсатини яқинлаштиришга имкон беради. Биринчи тадқиқот иштирокчилари бугун эмланди”, - деди у.\nВакцинани киритиш икки босқичда бўлиб ўтади. Биринчи босқичда кўнгиллиларга вакцинанинг биринчи компоненти, 21 кундан сўнг иккинчиси киритилади. Компонентлар улар таркибига кирувчи фаол моддалар билан фарқланади. Бу организмнинг иммун ҳимоясини кучайтириш учун қилинган. Эмлаш бепул амалга оширилади.\nРакованинг сўзларига кўра, эмланиш истагини билдираётган сони кундан кунга ортмоқда. Аллақачон 35 мингдан зиёд москваликлар ариза топширган.\nЭслатиб ўтамиз, аввалроқ Россиянинг биринчи коронавирусга қарши “Спутник V” вакцинасининг биринчи партияси кенг муомалага чиқарилгани хабар қилинган эди.


Ўзбекистонда биржа савдолари ҳамда электрон тижорат сўнгги йилларда қанчалик даражада ривожланди? - Review.uz\n2022 йил январь-февраль ойларида Ўзбекистон республика товар-хом ашё биржасининг барча савдо платформаларида тузилган битимларнинг умумий ҳажми 44,7% га ўсиб, 16,0 трлн сўмни ташкил қилди. Бунда тузилган битимлар ҳажмининг 89% биржа савдоларига, қолган қисми эса электрон тижорат савдо тизимлари, шу жумладан кўргазма-ярмарка савдолари, электрон давлат харидлари, авторақам ва мобиль рақам онлайн аукционларига тўғри келди.\nБугун, 4 март куни Ўзбекистон республика товар-хом ашё биржасининг марказий офисида “Биржа савдолари ҳамда электрон тижоратнинг ривожланиш натижалари ва истиқболлари” мавзусида матбуот анжумани бўлиб ўтди.\nМатбуот анжуманида таъкидланганидек, Ўзбекистон Республикаси Президентининг 2021 йил 17 мартдаги "Юқори ликвидли ва монопол товарларни сотиш жараёнларига бозор механизмларини жорий этишни давом эттириш чора-тадбирлари тўғрисида"ги ПҚ-5031-сон Қарорининг ижросини таъминлаш доирасида биржада биржа савдолари ва электрон тижорат соҳаларида бир қатор янги лойиҳалар ишга туширилди.\nХусусан, биржа савдолари орқали поливинилхлорид, формалин, истеъмол ва техник этил спирти, кумуш, экстракция пахта мойи ва нефть ва газ конденсати каби янги юқори ликвидли маҳсулотларнинг сотилиши йўлга қўйилиб, улар бўйича ҳақиқий ва шаффоф бозор нархлари шаклланди.\nШунингдек Ўзбекистон республика товар-хом ашё биржаси давлат харидлари электрон тизимининг оператори сифатида давлат харидлари тизимида шаффофликни ошириш ва қўшимча қулайликларни яратиш мақсадида 2021 йилнинг май ойида xarid.uzex.uz янги ягона порталини жорий этган.\nМазкур порталда давлат харидларининг барча турлари бирлаштирилди ва маҳсулотларнинг барча параметрларини акс эттирувчи товарлар ва хизматларнинг ягона миллий классификатори жорий этилди. Бу, ўз навбатида, порталга лотларни жойлаштиришни енгиллаштиради ва буюртмачиларга сифатсиз товарларни етказиб бериш билан боғлиқ муаммоларни бартараф этишга кўмак беради.\nПорталда, шунингдек, давлат харидлари бўйича буюртмачилар ва иштирокчилар бир маротаба онлайн тарзда рўйхатдан ўтишлари ва биржанинг ҳисоб-китоб палатасида битта ҳисобварақдан фойдаланишлари мумкин.\n2022 йилнинг январь-февраль ойларида давлат харидлари бўйича электрон савдо тизими xarid.uzex.uz да тузилган битимларнинг умумий ҳажми 2021 йилнинг мос даврига нисбатан 2,2 маротабага ошиб, қарийб 1,7 трлн сўмни ташкил қилди. Бунда бюджет ва корпоратив буюртмачилари маблағларининг тежалиши 44,5% га ўсиб, 222,4 млрд сўмга тенг бўлди.\nШунингдек, биржа савдоларига янги савдо инструментларини жорий қилиш ҳамда маҳсулотларни автотранспортда ташиш хизматларининг тўлиқ рақамлашган шаффоф навбат тамойилига асосланган электрон логистика савдо порталини ташкил этиш мақсадида 2021 йил 27 декабрда Ўзбекистон Республикаси Вазирлар Маҳкамасининг 777-сон қарори қабул қилинди.\nМазкур қарорга мувофиқ ўтган йили биржа савдоларида сотилаётган маҳсулотларни ташиш соҳасида шаффофликни таъминлаш ва соф рақобатни ривожлантириш мақсадида ишга туширилган e-logistika.uzex.uz электрон логистика савдо портали такомиллаштирилмоқда.\nАйни пайтда, мазкур портал орқали биржа савдоларида сотилаётган маҳсулотларни автотранспортда ташиш хизматлари нархларни пасайтиришга қаратилган аукцион тартибида амалга оширилмоқда. Бунда буюртмачилар ва юк ташувчилар электрон савдоларда қатнашиш учун электрон тизимда онлайн рўйхатдан ўтиб, биржанинг ҳисоб-китоб клиринг палатасига аванс тўловларини киритишади.\nБуюртмачи биржа савдолари орқали харид қилинган маҳсулотни ташиш хизматидан фойдаланиш мақсадида мустақил равишда ёки диспетчер-агент орқали порталда эълон жойлаштиради. Ўз навбатида, юк ташувчилар ўзларининг шахсий кабинетлари орқали порталга жойлаштирилган эълон бўйича ўз таклифларини беришади.\nЮк ташувчилардан таклифларни қабул қилиш муддати тугагандан кейин 24 соат давомида буюртмачи юк ташувчилардан тушган таклифларни ўрганиб чиқиб, ўзи учун мақбулини танлайди. Мақбул таклифлар ичидан энг арзон нарх таклиф этган юк ташувчи электрон тизим томонидан автоматик тарзда ғолиб, деб белгиланади ҳамда буюртмачи ва юк ташувчи ғолиб ўртасидаги шартнома тузилади.\nБиржа савдолари орқали сотилган маҳсулотларни юклаш ўтказилган тўловларнинг кетма-кетлигидан келиб чиққан ҳолда “шаффоф навбат” тамойили асосида амалга оширилади. Харидорлар юклар ҳаракатланишини транспорт воситаларига ўрнатилган GPS-трекерлар ёрдамида реал вақт режимида кузатишлари мумкин.\nЎз навбатида, Монополияга қарши курашиш қўмитаси Транспорт вазирлиги билан биргаликда портал орқали биржа товарларини ташиш хизматлари бўйича ўтказилаётган савдо жараёларини кузатиш, зарур маълумотлар билан алмашиш, нохалол юкташувчиларни аниқлаш ва уларга тегишли чораларни кўришлари мумкин.\nАйни пайтда мазкур порталда 799 та юк ташувчилар, 2 235 та автотранспорт ва 626 та буюртмачилар онлайн тарзда рўйхатдан ўтказилган, ҳамда 1,5 млрд сўмлик 800 дан зиёд шартномалар тузилган.\nУмуман олганда, 2022 йил январь-февраль ойларида Ўзбекистон республика товар-хом ашё биржасининг барча савдо платформаларида тузилган битимларнинг умумий ҳажми 2021 йилнинг мос даврига нисбатан 44,7% га ўсиб, 16,0 трлн сўмни ташкил қилди. Бунда тузилган битимлар ҳажмининг 89% биржа савдоларига, қолган қисми эса электрон тижорат савдо тизимлари, шу жумладан кўргазма-ярмарка савдолари, электрон давлат харидлари, авторақам ва мобиль рақам онлайн аукционларига тўғри келди.\n2022 йил январь-февраль ойларида avtoraqam.uzex.uz веб-сайтида онлайн-аукционлар орқали 56,1 млрд сўмлик 26,3 мингдан зиёд авторақамлар сотилди. Бунда, авторақамларнинг сотуви сон жиҳатдан 40% га, ҳажми бўйича – 43% га ўсди. Сотилган авторақамнинг энг паст баҳоси – 545,4 минг сўмни, энг қиммат авторақамнинг қиймати эса 267,6 млн сўмни ташкил қилди. Тузилган битта битимнинг ўртача қиймати 2,1 млн сўмга тенг бўлди.


8 ноябрь, 2017, 18:43\n“Олий лиганинг аксарият клублари лицензиялаш бўйича талабларни бажаришда муддатларни жуда кечиктиради. Баъзи клублар эса талабга жавоб берадиган шароитларни ҳалигача тайёрламаган. Лицензиялаш талабини бажармаган клублар, мусобақа жадвалида қайси поғонани эгаллаб турганидан қатъий назар, келаси мавсумда Олий лига баҳсларида иштирок этишига йўл қўйилмайди. Шунингдек, янги талабларга кўра Олий лига клублари таркибида тўп сурадиган футболчиларга ёши бўйича квоталар киритилади. Бу орқали ёш футболчиларга мунтазам ўйин амалиёти тақдим этиб бориш йўлга қўйилади”,- дейди Умид Аҳмаджонов.


VIP суҳбат: Илк меҳмон - Муҳаммад Солиҳ\n26 январ 2022, Тошкент вақти: 13:24\nVIP interview: Муҳаммад Солиҳ (1-қисм)\n- Менинг ўзим аъзо бўлган Эрк лидерига саволим бор эди. Нега Ғарбда сизни номингиздан иш кўраëтганлар позитив олишни истаган қочқинларга истаганча справка ëзиб бермоқда? Сизни одам танимасликда - ортиқча ишонувчанликда айблашади - ҳар қандай СНБ жосуси сизни олдингизда номоз ўқиса унга 1000 фоиз ишониб кетаверар экансиз¸ бундан ахир Эрк партияси ва оддий аъзолар ҳам жабр кўрмоқда.\n- Маслаҳатлар яхши¸ аммо бир ИШ қилиш вақти келмадимикин? Эрк фирқаси ва унинг аъзолари фаолияти кинода жудаям яхши ¸ асосли тасвирланган экан¸ бундай фирқа айни муддао эмасми биз учун агар биз чинакам ватанпарвар бўлсак? Бирлашув бирлашув деймиз¸ эзгу ният қиламиз аммо қачон ниятдан амалга ўтмоқчимиз?\n- Агар М.Солиҳ жаноблари жиддий ҳаракатларни бошлаб берсалар биз ва бизнинг биродарларимиз сиз билан биргамиз. Қачонгача чидаш мумкин?\nVIP interview: Муҳаммад Солиҳ (2-қисм)\n- Бир гавданинг бир боши бўлади. Муҳаммад Солиҳни мен бошчи деб биламан. Шу ўринда бир саволим бор эди Муҳаммад Солиҳга – мен Москвадаман кимга мурожаат қилай?\n- Банк ҳисоб рақамини очинглар эркчилар! Имкони борлар кўпроқ¸ имкони йўқлар 5-10 доллар юборса ҳам 10 000 одам юборса – 100 000 бўлади (баъзи бир маълумотларга кўра 5-7 миллион одам четда юрибди – агар 50 % пул юборса пул йиғилиб қолади).\n- Нима учун биз электрон сим тўр (интернет назарда тутилмоқда) дан фойдаланиб ЭРК партияси атрофида жипсланиш имкониятларидан ҳам унумли фойдаланмаётибмиз?\nМуҳаммад Солиҳ: Бу жипслашиш имкони борича қилинаяпти. Аммо биласиз Эрк партиясининг сайти Каримов режими душманларининг рўйхатида биринчи ўринда туради. Ўзбекистонда 200 га яқин сайтни ëпилган дейишаяпти. Бизнинг сайтимиз ўша рўйхатнинг биринчи ўрнида турган сайтлардан бири. Ўзбекистон ичкарисида прокси орқали ëки бошқа айланма йўллар билан кираëтган бизнинг фаолларимиз¸ аъзоларимиз бор. Аммо булар жуда озчиликни ташкил қилади. Албатта¸ бу етарли эмас. Бизнинг ҳозирги стратегиямиз бутун ҳаракатни фақат ташқарида - Европанинг турли шаҳарларида¸ Америкада¸ Канадада эмас¸ балки Ўзбекистоннинг ичида бу тадбирларни кўпайтириш¸ ўша ерда халққа партияни танитиш. Бу маънода кейинги тўрт-беш ой ичида анча ташкилий ишларни тайëрладик ва яқинда бизнинг халқимиз бизнинг бу пропаганданинг мевасини кўради¸ сизлар ҳам эшитасизлар. Бизнинг чиқарган газеталаримиз¸ CD ларимиз кенг миқëсда тарқалиши учун бутун имконларни яратдик. Ҳозир ҳукуматнинг бизга қўйган тўсиқларини ошиб ўтиш имконларини топдик. Худо хоҳласа¸ яқинда халқимиз биздан кўп муждалар олади¸ деб умид қилаяпмиз¸ иншооллоҳ.\n- Интернет бўйича мутахассислар борми? Маълумотларни кенг тарқатиш учун Listserve тузинглар. Harvard шундай listserveга эга.Кириб қараб қўйинглар. Фақат хавфсзиликни таъминлай оладиган мутахассисларни топиш керак.\nМен пресс-релизлар ëзишим мумкин.Қаерга юборишни айтинг - sample (намуна) юбораман.\nVIP Interview part: Муҳаммад Солиҳ (3-қисм)\nОзодлик: Озодлик форумидаги шарҳловчилар "Қуролсиз кишининг озодлиги" филмида мустақил Ўзбекистоннинг кейинги 20 йиллик сиëсий тарихи¸ хусусан Ислом Каримов сиëсатига оид бор ҳақиқат акс этган. Агар кенг халқ шу филмни кўрса¸ у ўз ҳақлари учун курашга бел боғлайди¸ деган фикрларни ëзмоқда. Аммо ўзини Аноним деб таништирган муштарий “Ўзбек халқи ҳеч қачон ўз ҳақлари учун ўрнидан қўзғалмайди. Ҳатто бу филм бутун халққа кўрсатилганда ҳам¸ кўтарилмайди“ деб ëзибди. Ўзбек халқининг ожизлиги¸ унинг сиëсий сустлиги ҳақидаги бундай танқидларга нима дейсиз?\n- Намунча мана шу Солиҳни осмонларга олиб чиқиб қўясизлар¸ ким қаерга судраса ўша ерга кевавермайлик¸ озгина ўйлайлик. Бу одам битта шоир бўлса¸ кейин Буям ҳақиқий СССРнинг одами. Каримов кўрган тарбияни буям кўрган. Кейин бу одам жуда Амални яхши кўрадиганга ўхшайди¸ 19 йилдан бери чиранади президент бўлишга... яна бу президент бўлса буниям қарғаб юрамизми ўлсин деб... Бирорта ëшроқ¸ ривожланган давлатларда малака оширган одам келишини чин дилдан хоҳлардим....\n- Интернет орқали тарқатиш керак бу видеони ("Қуролсиз кишининг озодлиги" ҳужжатли филми назарда тутилмоқда). Лекин минг афсуслар бўлсинким¸ республикамизнинг кўпчилик аҳолисида интернетдан фойдаланиш имкони йўқ! Шунинг учун ўзимиз бир йўлини топайлик.\nОзодлик: Бугунги суҳбат сўнггида "Қуролсиз кишининг озодлиги" ҳужжaтли филмини кўриш орқали ўзлари учун мухолифатдаги Эрк партияси ва унинг лидери Муҳаммад Солиҳни кашф этган янги тарафдорларингизга айтар гапингиз бўлса¸ марҳамат.\nШарҳларни кўринг (142)\nVIP Interview: Муҳаммад Солиҳ


“Туронзамин” хазинасидан׃ АСАДУЛЛА ОРТИҚОВ ижоди | TURONZAMIN\n“Туронзамин” хазинасидан׃ АСАДУЛЛА ОРТИҚОВ ижоди\nPosted on 03/17/2015 by TURONZAMIN\nҚУЛДА ВАТАН БЎЛМАЙДИ, ГАРЧИ У ЎЗ ЮРТИДА ЯШАСА ҲАМ\nАзизлар, «Халк сузи» газетасининг 2000-йил 13-декабр сони 4-сахифасида Узбекистон Халк ёзувчиси Уткир Хошимовнинг табиат, жамият, инсон хакидаги мулохазалари эълон килинди. Газетанинг ярим сахифасини эгаллаган адиб мулохазалари «Дафтар хошиясидаги битиклар деб номланган.\n«Дафтар хошиясидаги битиклар»ни сузбошисими, мукадимасими газетанинг биринчи сахифасидан бошланади.\nИктибос»: «Мустакиллик менга нима берди?» деб нолийдиганлар учраб туради.Уларга мухтасар килиб шундай деган булар эдим. Мустакиллик сизга Ватанингизни кайтариб берди. Мустакиллик она тарихингизни кайтариб берди. Мустакиллик сизга эътикодингизни кайтариб берди.Мустакиллик сизнинг узингизни узингизга кайтариб берди! Зероки , сиз Ватанингиздан, тилингиздан, тарихингиздан, тарихингиздан айрилган эдингиз. Борингки, узингиз хам узингизга бегона эдингиз! Шуларнинг хар бири алохида бир олам эмасми? Энди биродар сураганнинг айби йук: Сизнинг узингиз Мустакилликка нима бердингиз?» Иктибос тугади.\nТаксир, гапнинг очиги , «мустакиллик менга нима берди?» деб нолийдиганлар учраб туради эмас, бир ховуч катталарни хисобга олмаганда, хамма шундай дейишмокда. Сиз Халк ёзувчиси булганлигингиз учун хам оммавий тус олган бундай гаплардан хабарингиз булмаслиги табиий. Халк бундай гапларни хар кандай одамни олдида гапиравермайди. Ахир сиз хазилакам одам эмас, Халк ёзувчисисиз-а!?\nНафсламбирини айтганда, халкни бундай дейишига асоси бор. Ахир, ха демай мустакилликка эришганимизга оз эмас- куп эмас, ун йил булади. Бу хазилакам муддат эмас. Ахир, нега кун-кундан баттар? Сизнинг ёшингиздаги кариялар урушдан кейинги даврни мустакиллик давридаги ун йилликка бекорга киёс килишаётганлари йук. Сиз киробли буваларнинг (бу ёшдагилар ёлгон гапирмайдилар) айтишларига караганда урушдан милион-милион одамларини йукотиб, шахар ва кишлоклари вайронага айланган, завод фабрикалари вайрон килинган СССР тезлик билан узини унглаган, кундан кун пеш була бошлаган. «Нега бугун кун – кундан баттар?» дейишга халкнинг хакки бор менимча. СССР кизил империя деса гашимиз келадиган булсак, Германия ёки Японияни олайлик.\nМенга ишонмасангиз «Давр хафта ичида» инфармацион ахборот дастурини каранг, вайронага айланган Германияни канчалик тезлик билан узига келганлигининг гувохи буласиз. Ахир биз мустакилликни вайроналарни тиклашдан бошлаганимиз йук-ку?! Бугунги мустакилликнинг унинчи йилида тушиб колган ахволимизга караганда бир неча баробар яхши эдик. Шунга карамасдан одамларда мустакилликка ишонч бугунгига караганда анча мустахкам эди. Хатто купчиликда мустакил булсак Узбекистоннинг остонаси тиллодан булиб кетади деган кутаринки рух бор эди. Мустакилликка интилиш бор эди.\nМустакил булганимизга ун йил булаяпди. «Конуний» йул билан халк бойликларини узлаштириб олаётган бир ховуч, ха-ха, бир ховучгина катталарни хисобга олмаганда халкнинг ахволи кундан кунга ёмонлашмокда. Баъзи рузгорлар факат нон билангина тирикчилик килишаётган булишса, баъзи рузгорлар нонни хам туйиб истеъмол килишмаяпди. Хатто баъзи рузгорларда режали сарф килиш максадида нонни болаларидан яшириб кулфлаб куйишмокда. Нима демокчисиз таксир? Халк мустакиликка бор-будини бериб булди-ку! Мустакиллик халк учунми , ё , халк мустакиллик учунми?\nСизнингча арзимас дорига курби етмаганидан даволанолмай улаётган ёки унинг мусибатга ботиб колган чорасиз ота-онаси «замонанга ут тушсин!» деб фарёд килиш урнига «менинг болам мустакиллик учун жон фидо килди» деб хурсандликдан огзи кулогида булиб мактаниб юриши керакми? Мана шундай холга тушаётганлар ёки шундай холни куриб турганлар курка-писа булса хам «мустакиллик менга нима берди?» деб сурашга хаки бордир? Зотан, Ватан -бу хукук дегани. Масалага мана шу нуктаи назардан ёндошадиган булсак, халк мустакиллик туфайли уша шуролар даврида эришган хукуклардан хам махрум булиб колди. Зеро, кулда ватан булмайди дейишади. Гарчи у тугилиб усган кишлогида, махалласида яшаса хам Нега? Чунки, у хукуксиз булади.\nМустакиллик йилларида халк узидан чиккан бир ховуч шуро давридан колган улуг гоялар учун онасидан, боласидан тонадиган отасини сотадиган Павлик Морозовлар ёки углини отиб ташлай оладиган Икромжонларни ватанпарварлик тимсоли деб биладиган акидапараст кимсалар кулида яна бир улуг гоя – хаммани бир байрок остида мажбурлаб бирлаштирувчи антиконституцион гояга кул булиб колди.Улар эса халкдан улуг гоялар у ёкда турсин, хатто хукмлорнинг латта румолчаси учун улиб колмокдек манкуртона кахрамонликни талаб килишдан хам тойишмаяпди.\n«Кайта куриш менга нима берди» – деб эмас,- «мен кайта кайта куришга нима бердим» деб мулохаза юритмок керак, ёки тугридан тугри «сен узинг кайта куришга нима бердинг?» дейишарди. Нима узгарган? «Кайта куриш сузи урнида» «мустакиллик» сузи ишлатилмокда холос. Бирок айтилиш охангида анча узгариш бор. Аввлгиси упкаланнамо эди. Хозиргиси кулдорнинг кулга муомиласи сингари истехсоли, зардалирок. Шунинг учун хам конун хакида гапиришганида кузингизга кулини сукиб олгудек ситёсий саводсизларча хукукни мажбуриятларга аралаштириб, билагонлик килмок нима булганида хам бориб турган «ЗАКУНЧИЛИК»дир.\n«Мустакиллик сизга эътикодингизни кайтариб берди» эмиш. Ахир хатто сокол куйиб юрмок, ёки мусулмнга ухшаб кийиниб юрмок хавфли булиб колди-ку!\nХуп, дин хакида гапирмайлик, уларнинг хаммаси акидапарастлар. Хуш, унда коммунистларчи? Киргизистон, Козогистон ва Тожикистонда коммунистлар фаолия олиб боришаяпди. Демак биздаги коммунистларнинг хаммаси мансаб учун, мавке учун, каттачилик учун партияга кирган риёкорлар экан-да?! Бу нафакат иймон ва эътикод, балки тарихимизга хам алокадордир.\nХалк ёзувчимизнинг истехзоли иддаоларидан халкдан кура хукуматга, уша улдиргани урал, суйгани халол, бир ховуч ТАНТАНАИ ЗАМОНАЛАРга мансуб эканлиги шундокгина сезилиб турибди.\nДархакикат, гапингиз рост оксокол, сураганнинг айби йук. Нима демокчисиз, таксир? Яна нимани сураяпсизлар? Ёки халқдан вақти – вакти билан булиб бераман деб нораста болаларидан яшириб, кулфлаб куяётган сунгги нонларини хам олиб бориб беришларини талаб килаяпсизларми?\nМУАЛЛИФ ҲАҚИДА ҚИСҚА МАЪЛУМОТ\nЖАҲОНГИР МУҲАММАД׃ Қашқадарё вилоятининг Яккабоғ туманида яшаб, ижод этган Асадулло Ортиқов (Яккабоғли) ўзбек журналистикасининг бир исёнкор овози эди. У Ўзбек журналистикаси тарихида икки жиҳати билан ўчмас из қолдирди.\nБиринчиси, унинг ҳеч кимга ўхшамаган, ўзига хос услуби бор эди.\nИккинчиси эса, у фавқулодда камтар, камсуқум, ўз манфаатини ўйламайдиган, ростгўй, адолатпеша қаламкаш эди.\nУнинг хориждаги ўзбек радиоларидан янграган деҳқончилик, фермерлар ҳақидаги туркум фелъетонлари Каримов режимининг башарасини очганди. Унинг бу режимга астойдил хизмат қилган Ўткир Ҳошимов, Абдулло Орипов, Эркин Воҳидов, Озод Шарафиддинов каби маддоҳлар ҳақидаги жуда кўплаб мақолалари ҳам асло эсдан чиқмайди. Улардаги Абдулла Қаҳорчасига янги топилмалар ва деҳқончасига содда ифодалар ҳамда дилларни ларзага солгувчи давомли саволлар ўқиган ёки эшитган одамнинг бир умр ёдига муҳрланиб қоларди.\nМен “Америка овози”да ишлаган пайтларимда уни тез-тез қидирардим. Чунки унинг янги-янги асарларини ўқигим, эшитгим келарди. Маълум кунларда у Яккабоғдан Қаршидаги ҳамкоримиз Тўлқин Қараевнингнинг уйига ташриф буюрар ва биз телефон орқали дардлашардик. У халқнинг охир аҳволидан дод деб фикр юритарди.\nУ билан ўтказган ўнлаб суҳбатларим радиожурналистикадаги ўзига хос бир тарих, десам, муболаға қилмайман.\nУнинг бошига Каримов режими кўп ишларни солди. Кунларини милиция, суд остонларига боғлаб қўйди. Ортидан кузатишди, таъқиб этишди, калтаклашди, асоссиз қамашди, оиласи, фарзандларини қувғин этишди ва буларнинг ҳаммаси унинг соғлиғини емирди.\nУни ҳатто Қаршида ва Тошкентда даволанишга қўймадилар.\nКасалхонада ҳам таъқиб этдилар, заҳарладилар. Четга чиқиб даволанмоқчи эди, аммо муттаҳамлар, каззоблар, Каримовинг “латта”ларига очилган йўл, ўзбек халқининг дардини елкалаган алпомиш журналистга очилмади.\nҚашқадарёдан қандай қаламкашлар чиққан эди, десалар Абдулла Орипов кабиларни ҳазар билан, Асадулло Ортиқов сингариларни эса ҳавас билан тилга оладиган кунлар келишига ишонаман.(Манба׃www.jahonnoma.com)\nТАҲРИРИЯТДАН׃ Қашқадарёлик таниқли журналист Асадулло Ортиқов 2005 йил 21 апрелда, 49 ёшида оламдан ўтганди.\n« Жаҳонгир Муҳаммад Ўзгармаган мавзулар »


Президент “Ургут” эркин иқтисодий зонасидаги корхоналар билан танишди | Qalampir.uz\nПрезидент “Ургут” эркин иқтисодий зонасидаги корхоналар билан танишди\nЖамият\t15 Апрель 21:41 3953\nПрезидент Шавкат Мирзиёев “Ургут” эркин иқтисодий зонасидаги корхоналар фаолияти билан танишди. Бу ҳақда Президент Матбуот хизмати хабар бермоқда.\nҚайд этилишича, давлат раҳбарининг 2017 йил 12 январдаги фармонига асосан ташкил этилган “Ургут” иқтисодий зона мавжуд хомашё ва инфратузилмадан самарали фойдаланиб, қишлоқ жойларда саноатни ривожлантириш, иш ўринлари очишда муҳим ўрин тутмоқда.\nХабарга кўра, бугунги кунда “Ургут” эркин иқтисодий зонасида қиймати 402 миллион долларликдан зиёд 84 та инвестиция лойиҳаси амалга оширилмоқда. 313 миллион долларлик 55 та лойиҳа бўйича ишлаб чиқариш бошланган, уларда 4 минг 328 та киши меҳнат қилмоқда. Ушбу корхоналар томонидан газ плиталари, енгил саноат ва чарм-пойабзал товарлари, гиламлар, гигиена воситалари, электр техникаси буюмлари каби 220 турдаги маҳсулотлар ишлаб чиқарилмоқда. 2020 йилда 1,2 триллион сўмлик маҳсулот тайёрланиб, 30 миллион долларлик экспорт қилинган.\nПрезидент иқтисодий зона ҳудудидаги “Kamalak Tekstil” корхонаси фаолияти билан танишди. Ургут туманининг Мерганча массивида жойлашган ушбу ширкатда гилам ва тафтинг, ковролан маҳсулотлари, синтетик ип ва сунъий чим ишлаб чиқарилмоқда.\nКорхонага Бельгия, Швейцария, Австрия, Франция ва Германия давлатларининг замонавий, энергия тежовчи ускуна ва жиҳозлари ўрнатилган. 328 та иш ўрни яратилган.\nЎтган йили бу ерда тайёрланган 170 миллиард сўмлик маҳсулотнинг 59 фоизи ички бозорга, 41 фоизи хорижга сотилган. Жорий йилда 7,5 миллион долларлик маҳсулот экспорт қилиниши режалаштирилган.\nМаҳаллийлаштиришни кенгайтириш, бошқа туманларда ҳам шундай корхоналар ташкил этиб, иш ўринларини кўпайтириш юзасидан топшириқлар берилди.\nМаълум қилинишича, Президент “Сам электро сервис” масъулияти чекланган жамияти маҳсулотларини ҳам кўздан кечирди.\nКорхона “Идеал” бренди остида йилига 260 минг дона электр духовка, 150 минг дона газ плиталари ва улар учун қўшимча буюмлар ишлаб чиқариш қувватига эга. Унга Германия, Туркия ва Хитойдан замонавий, энергия тежовчи ускуна ва жиҳозлар келтириб ўрнатилган.\n2020 йилда умумий қиймати 58 миллиард сўмлик маҳсулотлар ишлаб чиқарилиб, унинг 32 фоизи хорижга экспорт қилинган. Жорий йилда 2 миллион долларлик маҳсулот экспорт қилиш кўзда тутилган.\nМаҳсулот турларини кенгайтириш, замонавий электр техникалари ишлаб чиқариш ва уларга хизмат кўрсатиш бўйича мутахассислар тайёрлаш муҳимлиги таъкидланди.\n“Ургут” эркин иқтисодий зонасида айни пайтда қиймати 90 миллион долларлик 29 та лойиҳа бўйича қурилиш-монтаж ишлари олиб борилмоқда. Мазкур лойиҳалар ишга туширилиши натижасида яна 2 мингдан зиёд янги иш ўрни яратилади.\nБундан ташқари, қиймати 144 миллион долларлик 21 та қўшимча лойиҳа шакллантирилган, қиймати 206 миллион долларлик 33 та истиқболли лойиҳани амалга ошириш режалаштирилмоқда.\nШавкат Мирзиёев иқтисодий зона имкониятларидан самарали фойдаланиш, янги ва истиқболли лойиҳаларни кўпайтириш юзасидан мутасаддиларга топшириқлар берди.\nШу ерда самарқандлик нуронийлар билан мулоқот бўлди.\n20 Июнь 20:21 30705\n21 Июнь 08:51 24265\n20 Июнь 17:30 24023\n21 Июнь 21:38 20553\n21 Июнь 11:41 19168


Қозоғистонда чет эллик фуқароларнинг мамлакатда вақтинча бўлиш муддати 5 июн куни тугайди. Ўзбекистон бош консулхонаси тавсиялар билан чиқди\nҚозоғистон ваколатли органларига кўра, 2021 йил 5 июн куни республика ҳудудида чет элликларнинг вақтинчалик қолиш муддати тугайди.\nЎзбекистон Ташқи меҳнат миграцияси агентлиги хабарига кўра, COVID-19 пандемияси муносабати билан хорижликларнинг мамлакатдан чиқиб кетишга имконияти бўлмагани боис, вақтинча бўлиб туриш муддатлари бир неча марта узайтирилган эди.\n“Шу муносабат билан чет элликлар ва уларни таклиф қилган шахслар маъмурий жавобгарликка тортилишининг олдини олиш мақсадида белгиланган муддатгача Қозоғистон Республикаси ҳудудида қолишни қонунийлаштириш сўралади”, дейилади хабарда.\nҚайд этилишича, Қозоғистон ҳукумати хабарида айни пайтда давлат чегарасидаги ер ва ҳаво қатновлари одатий тарзда фаолият юритаётгани қайд этилган. Россия, Беларус, Қирғизистон, Ўзбекистон, Тожикистон, Корея Республикаси, Украина, Туркия, Миср, Германия, БАА, Нидерландия, Грузия, Черногория ва Шри-Ланка каби 15 давлат билан мунтазам қатновлар йўлга қўйилгани айтилган.\nЮқоридагиларни ҳисобга олган ҳолда, Ўзбекистоннинг Алматидаги бош консулхонаси Ўзбекистон фуқароларига Қозоғистон ҳудудида вақтинча бўлиб туриш муддати тугаган бўлса, ўз яшаш жойидаги ички ишлар органларида мамлакатда қолиш ҳолатини қонунийлаштириш ёки 2021 йил 5 июндан олдин мамлакат ҳудудини тарк этишини тавсия қилган.


«Ҳотамовлар оиласи президент уйга пойабзалини ечиб киришини улар мутлақо кутмаганди» - Zamin.uz\nПрезидент матбуот хизмати Шавкат Мирзиёевнинг 22—23 январь кунлари Бухоро вилоятига амалга оширган сафарига бағишланган махсус репортаж эълон қилди. Рус тилида тайёрланган 25 дақиқалик кўрсатувда, жумладан, президентнинг Бухоро шаҳридаги Неъмат ота Ҳотамов хонадонига ташрифи тафсилотлари ҳам кўрсатиб ўтилган.\nПрезидент Бухоро шаҳрининг «Низомий» маҳалласида қурилган замонавий уйларни бориб кўргани ҳақида хабар берилган эди. Илгари бу ҳудудда пана-пастқам, каназилацияси йўқ уйлар бўлиб, «шаҳар кўркини бузиб турган». 2020 йилда бу ерда етти қаватли уйлар, савдо ва хизмат кўрсатиш шохобчалари барпо этилди.\nРепортаж муаллифининг таъкидлашича, «Ҳотамовлар оиласи юксак мартабали меҳмоннинг келишига тайёргарлик кўриб қўйган эди, аммо президент остонада пойабзалини ечгани хонадон эгаси учун мутлақо кутилмаган ҳол бўлди». Видеода Неъмат Ҳотамов президентга пойабзални ечмай кириши мумкинлигини айтишга тараддудланиб, шошилиб қолганини кўриш мумкин.\nПрезидент хонадонда яратилган шароитлар билан қизиққан. Бу вақтда уй эгасининг невараси «қонун-қоидасида ёзилганидек қилиб», президентга чой узатган. «У ўз ҳис-ҳаяжонини базўр ушлаб турганини сезиш мумкин», — дейди кадр ортидаги овоз. Шу вақтда унинг бувиси вазиятни дарҳол назоратга олиб, кўз қараши билан «ушбу тадбир протоколи бўйича» чойни энди кимга узатиш кераклигини неварасига уқтирган. «Бу ерда энди устуворлик ёшга қараб белгиланади», — дейди репортаж муаллифи.\nДастурхон атрофида кечган дилдан суҳбат давомида президент Шавкат Мирзиёев ўзи ҳам қийналиб ўсгани, узоқ қишлоқдан чиққан одам эканини таъкидлагани ҳақида аввал хабар берилган эди. «Меҳнатим билан ўқишга кириб, одамларнинг армонини, қийналганини билганман», — деган эди давлат раҳбари Ҳотамовлар оиласи вакиллари билан суҳбатда. “Замин” янгиликларини “Youtube”да кузатиб боринг\n28-08-2020, 14:17, Жамият


31 октябр куни Нью-Йоркда пикапдаги эркак велосипед йўлакчасида саккиз нафар одамни босиб ўлдирди. 12 одам жароҳатланди. Жиноят теракт дея эътироф этилди; машинадан «Исломий давлат» эсланган хат топилди. Ҳайдовчи ушланган, ҳозир у шифохонада. Матбуотда очиқланишича, ўзбекистонлик бўлган Сайфулло Соипов АҚШда 2010 йилдан буён яшаган. Манхеттендаги терактни амалга оширишда гумон қилинаётган шахснинг исми-шарифи биринчи куниёқ маълум бўлган. Сайфулло Соиповга қарши расмий айблов 1 ноябрь куни илгари сурилган.\n1 ноябрь куни кечқурун Ўзбекистон ҳукумати терактда айбланаётган шахснинг Сайфулла Соипов эканини тасдиқлади. Ўзбекистон Ташқи ишлар вазирлигига тегишли «Жаҳон» ахборот агентлигининг билдиришича, Соипов 1988 йилнинг 8 февралида Тошкентда туғилган. 2005–2009 йилларда Тошкент молия институтида ўқиган ва кейинчалик ҳисобчи (бухгалтер) бўлиб ишлаган. 2010 йилда у АҚШга кетган ва ватанига бошқа қайтмаган (Republic нашрининг ёзишича, Соипов бунга қадар, ижтимоий тармоққа кўра, Қирғизистоннинг Ўшида ва Вологдада яшаган бўлиши мумкин). АҚШга Соипов грин-карт лотереясини ютиш орқали келган ва шу заҳоти АҚШдан доимий иқомат ҳуқуқини олган (аллақачон бундай дастурни бекор қилишни таклиф қилган президент Дональд Трамп терактдан сўнг яна бир бор буни танқид остига олди).\n2015 йили Соиповни Ички ишлар вазирлиги агентлари террорчиликка қарши кураш бўлинмаси кузатуви остида бўлган икки шахс билан алоқаси туфайли сўроқ қилгани ҳақида ABC News телеканали билдиради. The New York Timesнинг ёзишича, ҳукумат кўзи остига тергов сабабли тушган, бироқ бунинг нимага алоқадорлиги номаълум. Нашрнинг эслатишича, яқинда Нью-Йоркда Ўзбекистондан ва Қозоғистондан келган, «Исломий давлат» террорчиларини қўллаб-қувватлаган бир қанча шахсга айблов эълон қилинганди.\nМатериални тайёрлашда «Медуза» сайти мақоласидан фойдаланилди.\nМоскванинг Тверь тумани суди 24 октябрда Ислом Каримовнинг биринчи хотинидан бўлган ўғли 52 яшар Пётр Каримовнинг «Ўзбекистон ҳаво йўллари» ...


Юртимизда мақом санъати байрами - Халқ сўзи\nЮртимизда мақом санъати байрами\n11:02 06 Сентябр 2018 Маданият\nПрезидентимиз Шавкат Мирзиёевнинг 2018 йил 6 апрелда имзоланган “Халқаро мақом санъати анжуманини ўтказиш тўғрисида”ги қарорига асосан, 6 — 10 сентябрь кунлари юртимиз аҳли ва меҳмонлари ушбу нуфузли тадбирнинг гувоҳи бўлишади. Айни дамда эса анжуман ўтказиладиган манзил — Шаҳрисабз мақом санъати шукуҳи билан яшамоқда.\nДавлатимиз раҳбари Қашқадарё вилоятига ташрифи чоғида соҳибқирон бобомиз Амир Темур қурдирган Оқсаройни зиёрат қилиб, Шаҳрисабз қадимий меросимиз бўлган мақомларни дунёга таратиш учун энг мақбул жой эканлигини таъкидлаганди. Зеро, “Шашмақом” дунёга келган ўша давр айнан Амир Темур давлатчилиги тарихи билан чамбарчас боғлиқ.\nБуюк бобомиз даврида мусиқа санъати жадал ривожланиб, чинакам уйғониш даврини бошдан кечирганлиги, созандалик ва хонандалик, мусиқа илми ҳамда бастакорлик камол топганлиги ҳақида кўплаб манбалар мавжуд. Уларда таъкидланишича, ХVII-ХVIII асрларга келиб, Шаҳрисабзда бухоролик ва самарқандлик санъат усталари ҳамкорлигида “Шашмақом” тароналарига рақсга тушадиган раққослар ҳамда созандалар гуруҳлари тузилган.\nАнжуман муносабати билан кўплаб мамлакатлардан ҳофизу созандалар, сайёҳлар ва бошқа меҳмонлар Шаҳрисабзга ташриф буюрмоқда. Бу эса дунё миқёсида ушбу санъат ҳамда юртимизга бўлган қизиқувчилар сафининг ошиб бораётганини билдиради. Сўнгги маълумотларга кўра, хорижий давлатлардан 22 нафар мусиқашунос олим, 29 яккахон ижрочи ва мусиқий жамоа, 21 нафар мутахассис ҳамда фахрий меҳмон санъат байрамида қатнашиш истагини билдирган.\nПрезидентимиз қарорига асосан, ушбу анжуман доирасида Ўзбек миллий мақом санъати марказининг Шаҳрисабз филиали ташкил этилди. Шаҳрисабзга келган меҳмонлар шаҳар Маданият саройида ташкил этилган мақом санъати музейида мақом тарихи ҳақидаги анимацион кўргазма воситалари орқали ўзларини қизиқтирган барча маълумотга эга бўладилар. Шунингдек, шаҳардаги “Наврўз” маданият ва истироҳат боғи ҳамда “Дор ут-тиловат” мажмуаси ҳудудидаги хиёбонда эса онлайн тизимида ишлайдиган катта экран орқали анжуманни кузатиб борадилар.\nБугун Шаҳрисабз чин маънода халқаро мақом марказига айланмоқда. Албатта, бу, ўз навбатида, юртимизни, ўзбек мақом санъатини дунёга танитишга, жаҳон аҳли эътиборини эса Ўзбекистонга қаратишга хизмат қилади.\nЭртага бошланадиган Халқаро мақом санъати анжумани муносабати билан тайёрланган махсус саҳифани газетамизнинг 4-бетида ўқишингиз мумкин.\n40 дан ортиқ мамлакатларга тўғридан-тўғри намойиш этилади\nАнжуманда 70 дан ортиқ давлатлардан санъаткорлар қатнашади, 300 дан зиёд хорижий меҳмонлар келиши кутилмоқда. Шуни таъкидлаш жоизки, 40 дан ортиқ хорижий давлатлар телевидениелари анжуманни ўз юртига тўғридан-тўғри узатиш истагини билдирган.\nДавлатимиз раҳбарининг 2017 йил 17 ноябрдаги “Ўзбек миллий мақом санъатини янада ривожлантириш чора-тадбирлари тўғрисида”ги ҳамда 2018 йил 6 апрелдаги “Халқаро мақом санъати анжуманини ўтказиш тўғрисида”ги қарорлари ўзбек мумтоз мусиқаси тарихида янги даврни бошлаб берган муҳим ҳужжатлар бўлди.\nУларда мақом санъатини янада ривожлантириш борасида аниқ вазифалар белгилаб берилган.\nАнжуман 2018 йилдан бошлаб, ҳар икки йилда бир марта Шаҳрисабз шаҳрида ўтказилади.\nУнда қуйидаги тадбирлар ўтказилиши режалаштирилган:\n“Мақом мусиқа санъатининг жаҳон цивилизациясида тутган ўрни” мавзуида илмий-амалий конференция;\nжаҳон ва Ўзбекистон мақомот санъати усталарининг якка концертлари;\nмақом ансамбллари, хонанда ва созандаларнинг кўрик-танлови;\nсайиллар, мамлакатимизнинг дунёга машҳур шахслари ҳаёти ҳамда ижодий фаолияти ҳақида замонавий ва креатив усулда саҳналаштирилган дастур намойишлари;\nмақом санъати тарихига оид кўргазма, ўзбек, форс, араб, инглиз ва рус тилларида нашр этилган илмий асарлар ҳамда илмий-маърифий адабиётлар намойиши.\n2003 йил ноябрь ойида “Шашмақом” ЮНЕСКО томонидан “Инсониятнинг оғзаки ва номоддий маданий мероси дурдонаси” деб тан олинди. 2008 йилда эса умумжаҳон Репрезентатив рўйхатига киритилди.\nЎтмишнинг буюк ёдгорлиги Шаҳрисабз — Буюк Ипак йўлида жойлашган, қадимий, машҳур шаҳарлардан бири. Шаҳрисабз Самарқанддан 80 километр Жанубда, Тахта-Қорача тоғ тизмасида жойлашган. Бугунги кунда шаҳарда кўпгина меъморий ёдгорликлар мавжуд. Унинг тарихий маркази ЮНЕСКОнинг Бутунжаҳон маданий мероси объектлари рўйхатига киритилган. Бу шаҳар буюк қўмондон, соҳибқирон Амир Темур туғилган юрт номи билан ҳам машҳур. Илгари Шаҳрисабз қадимги Сўғд давлатининг пойтахти бўлиб, Кеш деб номланган. У маданият, савдо ва ҳунармандчиликнинг маркази эди.\nМақом мусиқа ижодиётининг бошқа турларидан бадиий мукаммаллиги, куй ҳамда шакл тузилишлари, лад ва усул тизимлари ҳамда илмий ва амалий асослари пухта ишлангани билан фарқ қилади. Мақом мусиқа, шеърият ҳамда рақс санъатларини мужассамлаштирувчи муштарак бадиий дурдонадир.\nЎзбекистонда мақом асарлари ва туркумлари — Бухоро “Шашмақом”и, “Хоразм мақомлари” ҳамда “Фарғона — Тошкент мақом йўллари” туркумлари, шунингдек, унинг локал вариантлари — “Тошкент ироғи”, “Қўқон ироғи”, “Самарқанд ушшоғи”, Фарғона “Сурнай мақом йўллари”, Хоразм “Дутор мақом туркуми”, “Феруз” туркуми ва бошқалар мавжуд.\nБетакрор анъаналарни тарғиб қилувчи марказ\nПрезидентимизнинг 2017 йил 17 ноябрдаги “Ўзбек миллий мақом санъатини янада ривожлантириш чора-тадбирлари тўғрисида”ги қарори асосида Ўзбек миллий мақом санъати маркази ташкил этилди.\nУнинг асосий мақсади ўзбек миллий мақом санъатини янада ривожлантириш, бу борада шаклланган ижро ва ижодий мактаблар анъаналари, буюк бастакорлар, ҳофиз ҳамда созандалар меросини чуқур илмий асосда ўрганиш ва қайта тиклаш, тарғиб қилиш, халқимизни мусиқий меросимизнинг энг гўзал анъаналаридан баҳраманд этиш, ёш авлодни мақом санъати билан кенг таништириш орқали уларда миллий ўзликни англаш туйғусини камол топтириш каби қатор вазифалардан иборат.\nЎзбек миллий мақом санъати маркази таркибида Юнус Ражабий номидаги мақом ансамбли фаолият олиб бормоқда.\nЮнус Ражабий номидаги ансамбль\nЎзбекистонда дастлаб илк профессионал мақом ансамбли фольклоршунос, Ўзбекистон халқ артисти, академик Юнус Ражабий томонидан 1959 йили ташкил этилган.\nАнсамбль томонидан 1960 — 1962 йилларда “Шашмақом” ва “Тошкент — Фарғона мақом йўллари” туркумларига кирувчи чолғу ва асосан, ашула йўллари илк бор граммпластинкага ёзила бошланган ва нашр этилган.\n1976 йилда ансамбль раҳбари, академик Юнус Ражабий вафотидан сўнг Ўзбекистон халқ артисти Ориф Алимахсумов, Ўзбекистон санъат арбоби Шавкат Мирзаев, Ўзбекистон халқ артисти ўанижон Тошматов, Ўзбекистон халқ ҳофизи Исроил Ваҳобов унга раҳбарлик қилди. Айни пайтда ансамбль раҳбари — Ўзбекистон халқ артисти Абдуҳошим Исмоилов.\nМақом ансамбли аъзолари шу кунга қадар бир неча чет мамлакатларда ижодий сафарларда бўлиб, ўз концерт дастурларини намойиш қилиб келишган. Узоқ йиллар давомида бу даргоҳда етук хонанда ва созандалар хизмат қилишган.\nЎзбек мақом санъати мумтоз ва замонавий ижро намуналарининг фондини яратиш ҳамда музей ашёлари ва коллекцияларини илмий тадқиқ қилиш ишларини кучайтириш, унинг натижаларини эълон қилиб бориш Шаҳрисабздаги музей фаолиятининг асосий вазифалари сирасига киради.\nАйни пайтда анжуманга тайёргарлик жараёнлари қизғин тус олган. Хусусан, совриндорларга топшириладиган диплом, сертификат лойиҳалари, статуэтка намуналари ишлаб чиқилди.\nМиллийликни ўзида акс эттирувчи либослар, актёрлар жойлашуви ва Оқсарой ҳудуди атрофида уларнинг юришларини ташкил этиш, майдонларни ҳудудлар кесимида тақсимлаш, уларга хос бўлган миллий урф-одат, анъана ва қадриятлар акс этган сценарий ҳамда дастурлар лойиҳалари, мос мусиқий кетма-кетлик ва видеороликлар тайёрланмоқда. Ўзбек, рус, инглиз тилларида “Мақом нима?” деб номланган китоб нашр этилди.\nМумтоз куй-қўшиқлар оламига сафар қиламиз\n— 2018 йил мен учун унутилмас таассуротларни туҳфа этди. Президент Шавкат Мирзиёев Фармонига биноан “Ўзбекистон Республикаси халқ артисти” унвонига сазовор бўлдим. Бу эъзоздан бошим осмонга етди. Айни пайтда эса Шаҳрисабзда ўтказиладиган Халқаро мақом санъати анжуманига таклиф этилганимдан беҳад шодман. Ўзбек санъатини дунёга ёйишда ушбу анжуманнинг аҳамияти беқиёс. Унда мумтоз куй-қўшиқлар оламига сафар қиламиз. Санъат қадрланган, тинчлик, осудалик улуғланган юртда мана шундай нуфузли, байрамона тадбирлар ташкил этилади. Бунга фақат ҳавас қилиш керак.\nЎзбекистон Республикаси халқ артисти.\nАнжуман бизни эзгу мақсадлар йўлида бирлаштиради\n— Юртимиздан олисда яшасамда, қалбим Ўзбекистонда. Бу ердаги ҳар бир ўзгаришдан қувонаман. Шу кунларда эса ўзгача ҳаяжон билан Халқаро мақом санъати анжуманини кутяпман. Санъат дунё халқларини эзгу мақсадлар йўлида бирлаштиради. Халқаро мақом санъати анжуманидан кўзланган мақсад ҳам шу. Бу тадбир ўзбек миллий мақом санъатининг ноёб намуналарини кенг тарғиб қилиш, уни асраб-авайлаш ва ривожлантириш, ёш авлод қалбида миллий мумтоз санъатимизга ҳурмат туйғусини кучайтириш, халқлар ўртасидаги дўстлик ришталарини мустаҳкамлаш, ижодий ҳамкорлик, маданий-маънавий муносабатлар доирасини халқаро миқёсда кенгайтиришга хизмат қилиши билан ҳам аҳамиятлидир.\nЯнги истеъдодлар номи, албатта, жаранглайди\n— Президент Шавкат Мирзиёев ташаббуси билан 2018 йилда Ўзбекистонда мақом санъати бўйича халқаро мусиқа анжумани ўтказилишини эшитиб, хурсанд бўлдим. Биласиз, Озарбайжонда ҳам шунга ўхшаш фестиваль бор. Ўйлайманки, ҳар икки мамлакатда уюштириладиган санъат анжуманлари ўнлаб, юзлаб истеъдод эгаларини кашф этиш, икки томонлама ўрнатилган дўстона муносабатларни янада мустаҳкамлашга хизмат қилади.\nОзарбайжон Республикаси халқ артисти.\nСоҳибқиронни ҳайратлантирган наво\nТемурийлар даврида яшаган Хожа Абдулқодир Мароғий, манбаларда зикр қилинишича, соҳибқирон ғазабига учрагач, бир қанча вақт ёлғиз яшаб, қаландарона ҳаёт кечирди.\nКунлар ўтди. Саркарда ўз лашкари билан Ироққа юриш қилиш ҳаракатига тушди. Бундан хабар топган Абдулқодир Амирнинг қулоғига етиб борадиган бир назм тузишга қарор қилди. Шундай хаёлда у бир ғазал битди, уни басталади. Сўнг темирчига бориб, шу куй нағмаларини ҳосил қилувчи ҳар хил катталикдаги қўнғироқчалар ясатди. Сарбон билан маслаҳатлашиб, бу қўнғироқчаларнинг қайси туяга осилиши кераклигини ҳам келишиб олди ва куйни бехато ҳосил қиладиган бир тартибда туяларга остирди. Карвон йўлга чиқди. Туялар ҳаракатга келиб юра бошлагач, белгилаб қўйилганидек куй чалина бошланди. Соҳибқирон мусиқа илмидан хабардор эди, мусиқани яхши тушунарди. Қўнғироқчалардан таралаётган бу ёқимли куй Амирни бефарқ қолдирмади. Бу куй “Ироқ” мақоми йўлида яратилган бўлиб, уни бастакор “Амали тарона” деб атаган эди. Темур куйга эътибор қилар, куй эса ўз оҳангидан адашмасди. Шунда у сарой мусиқашуносларининг пешқадами бўлиб қолган, айни пайтда бош хонандалик вазифасида турган ва ушбу тадбирдан огоҳ Хожа Абдуллоҳ Лорийни ҳузурига чорлаб, унга деди:\n— Муғанний, эшитяпсанми, бу қўнғироқчалар бир чиройли куй чиқармоқда.\n— Шоҳим, — деди Лорий, — бир бегуноҳнинг гуноҳидан кечсангиз, мен бунинг сирини айтаман.\n— Бўпти, мен унинг гуноҳидан кечдим, — деди.\n— Хожа Абдулқодир сизга ўзининг содиқлигини изҳор қилиш ниятида “Ироқ” мақоми йўлида ушбу куйни басталади, — деди меҳтар ва Амир қошида ана шу янграб турган куй жўрлигида Абдулқодир ёзиб берган янги ғазални куйлай бошлади:\nЧун мирави сўйи Ироқ фаромушам накун…\n(Мазмуни: Ироқ сари йўлга чиқсанг, мени унутма).\nНатижада Амир Абдулқодирнинг содиқлигига шубҳа қилмай, унга аввалгидек марҳаматлар кўрсата бошлади.\nАҚШдан ҳам иштирокчилар бор\n2018 йил 2, 6, 13 июль кунлари Ўзбек миллий мақом санъати марказида Ўзбекистон Республикаси Маданият вазирлиги томонидан тузилган саралаш комиссияси аъзолари Шаҳрисабз шаҳрида бўладиган Халқаро мақом санъати анжуманида иштирок этиш истагини билдирган хорижий давлатлар мақом ансамбллари ва яккахон хонандаларининг ижод намуналарини кўриб чиқди.\nСаралаш комиссияси аъзолари йиғилиш давомида форумнинг www.maqomforum.uz сайтига келиб тушган хорижий давлатлар вакиллари томонидан юборилган ижод намуналари билан танишдилар.\nАфғонистоннинг “Сафар” гуруҳи, АҚШнинг “Шашмақом академияси” болалар мусиқий жамоаси, Ҳиндистоннинг “Устад Иқбал” жамоаси, Озарбайжоннинг Саҳиб Пашшазаде раҳбарлигидаги “Мугам” ансамбли жамоаси, Хитой Халқ Республикасидан Гулзира Аблат — яккахон ижрочи, Жазоирнинг “Жазира” мусиқий жамоаси, Тожикистондан яккахон ижрочи Сирожиддин Жўраев, Ҳиндистоннинг “Двали” мусиқий жамоаларининг ижод намуналари маъқул, деб топилди.\nҲиндистоннинг “Двали” мусиқий жамоаси Янги Деҳлида ўз фаолиятини юритмоқда. Мазкур жамоа кўплаб фестивалларда иштирок этиб келади. Жумладан, Хива шаҳрида ўтказилган “Рақс сеҳри” фестивалида ҳам қатнашган. 6 — 10 сентябрь кунлари бўлиб ўтадиган Халқаро мақом санъати анжуманида ҳинд классик мусиқасини ижро этиши кўзда тутилмоқда.\nМақсуд ЖОНИХОНОВ тайёрлади.


"Мовий қиз" ўлими ортидан Эронда аёлларга чекловни бекор қилиш чақириқлари кучайди\n28 феврал 2021, Тошкент вақти: 14:56\nЭронда эркаклар ўртасидаги футбол ўйинини томоша қилишда айбланган аёл ўзига ўт қўйиб, ҳалок бўлиши ортидан мамлакатда аёлларнинг эркаклар спорт ўйинларини томоша қилишига қўйилган тўсиқни бекор қилишга чақириқлар авж олди.\n“Истиқлол” футбол клуби мухлиси Саҳар Худоёрий 2 сентябрь куни суд иморати олдида ўзининг устидан бензин қуйиб, ёқиб юборган ва бир неча кун ўтиб ҳалок бўлганди.\nУ жорий йилнинг баҳорида футбол ўйинини томоша қилиш учун стадионга киришга уринишда айбланиб, судга чақирилган.\n12 сентябрь куни бир гуруҳ эронлик Худоёрий ўзига ўт қўйган жойда унинг хотирасига шам ёқди.\nХабарларга кўра, севимли гуруҳи ранги мовий бўлгани учун “Мовий қиз” лақаби берилган Худоёрийга ўлимидан олдин олти ойга қамалиши мумкинлигини айтишган.\nХудоёрийнинг синглиси сўзларига кўра, опаси маниакал-депрессив психоздан азият чеккан. Олти ойга қамалиши мумкинлигини эшитгач, руҳий аҳволи оғирлашган.\nХудоёрий жорий йилнинг мартида ўзи ишқибоз бўлган футбол жамоаси ўйинини кўриш учун стадионга киришга уринган пайтда полиция томонидан қўлга олинган эди. Уч кун ҳибсда сақланганидан сўнг, у гаров эвазига озод қилинган ва иши судда кўриб чиқилишини олти ой кутган.\nБелгиланган куни Саҳар Худоёрий судга келган, бироқ суд мажлиси судьянинг шахсий муаммолари туфайли бошқа кунга қолдирилган. Бироқ Худоёрий суд ходимларининг гапларидан ўзи олти ойдан икки йилгача қамалиши мумкинлигини билиб олган.\nЖорий ҳафта бошида “Истиқлол” футбол клуби ўйинчилари навбатдаги машқлардан олдин Худоёрий хотирасига сукут сақлашди.\nКлубнинг асосий рақиби бўлмиш “Персеполис” клуби ўйинчилари ҳам Худоёрий хотирасига сукут сақлади.\nХудоёрийнинг қўлга олиниши, ўзига ўт қўйгани ва ҳалок бўлгани ижтимоий тармоқларда кескин қораланди. Фойдаланувчилар стадионларга аёл томошабинларни киритишни ман этувчи қонунни кескин танқид қилишди. Кўпчилик эронлик футболчиларни аёлларга қўйилган чеклов бекор қилинмагунича, ўйинларни тўхтатиб қўйишга чорлади.\nБошқа футболчилар ва клублар, жумладан, Ғарб давлатлари клублари FIFA расмийларини Эронда аёл томошабинларга қўйилган чекловни бекор қилиш учун Теҳронга босим ўтказишга чорлади.\nХусусан, “Челси” эркаклар ва аёллар клублари ўйинчилари, Италиянинг “Рома” клуби ўйинчилари, Дания футбол ассоцицияси Худоёрийни хотирлаб, FIFA расмийларини муайян чора кўришга чорлади.\nFIFA етакчиси Жанни Инфантино июль ойида Эрон расмийларини аёллар футбол ўйинларини томоша қилишга йўл очиш учун чора кўришга чорлаган эди.\nЖорий йилда Эрон спорт вазири аёлларнинг футбол ўйинларини томоша қилишига изн бериш йўлида айрим чоралар кўрилаётганини айтди. 25 август куни спорт вазири ўринбосари Жамшид Таҳизода аёлларга Эрон ва Колумбия ўртасидаги Жаҳон чемпионати учун саралаш ўйинини томоша қилишга изн берилишини эълон қилди.\n11 сентябрь куни FIFA аёлларга қўйилган тўсиқ масаласини муҳокама қилиш учун мамлакатга делегация юборилишини маълум қилди.\nЭронлик ҳуқуқшунос Парванеҳ Салаҳшури Худоёрий “Эрон қизи“ бўлганини айтар экан, мамлакатда эркаклар аёллар тақдирини ҳал қилиши ва уларнинг фундаментал ҳуқуқларини чеклашини таъкидлади.\nТасдиқланмаган хабарларга кўра, Худоёрий 7 ёки 8 сентябрь куни ҳалок бўлган, аммо унинг вафоти Қум шаҳрида ўтказилган дафн маросими якунланганидан кейин эълон қилинган.


Байрам олдинроқ – таътил кўчирилди | NORMA.UZ\nБайрам олдинроқ – таътил кўчирилди\nҚурбон ҳайитини нишонлаш санаси белгиланиши муносабати билан бухгалтер ва кадрлар хизмати ходими нима қилиши керак.\nЎзбекистонда Қурбон ҳайити якшанбада, 11 август куни нишонланади. Бинобарин, Ўзбекистон Республикаси Бандлик ва меҳнат муносабатлари вазирлиги томонидан тасдиқланган дастлабки иш вақти тақвимида 12 август, душанба куни байрам куни сифатида кўрсатилган.\nХодимлар таътилини расмийлаштиришда бу кун байрам куни сифатида таътил кунларини ҳисоблашга киритилмаган эди. Масалан, ходим 1 августдан 10 кунлик таътил олган. Дастлабки тақвимга биноан 12 август – бу байрам куни эканлигини инобатга олиб, ишга чиқиш 14 августда бўлиши керак эди. Энди байрамнинг аниқ санаси 11 август куни деб белгиланганда, ишга чиқиш санаси 1 кунга кўчирилмоқда. 10 кун давом этадиган таътилга чиққан ходим ишга 13 август куни чиқиши керак.


Пирлик, муридликни даъво қилиш мумкинми? — KUKALDOSH.UZ\n— кечаси таҳажжуд намозини ўқиш фарз (ёки вожиб) деб таъкидлаш;\n— шукри вузуъ намозини қай вақтда бўлса ҳам, яъни макруҳ пайтларда ҳам ўқиб олиш зарур деб билиш;\n— пирга қўл берганнинг олдинги гуноҳлари, шунингдек, қолдирилган ибодатлари ҳам кечирилади, дейиш;\n— муридидан бошқа кишининг тўй-маъракасига бормаслик;\n— расмий имомларнинг амри маъруфларини менсимаслик;\n— ўзидан бошқа тариқат пирларини ошкор танқид қилиб, уларнинг адашганликларини айтиш;\n— ўзгалар (тарафдорлардан бошқалар)нинг диний ва дунёвий мазмундаги маросимларида иштирок этмаслик;\n— қоплама (тилла, кумуш) тиш қўйган кишининг таҳорати мукаммал бўлмайди дейиш;\n— намоздан кейин овоз чиқариб дуо ва тиловат қилишни макруҳ деб билиш;\n— Пайғамбаримиз (с.а.в.) замонасида бўлмаган ҳар қандай ишни бидъат (янгилик), деб билиш ва инкор этиш.


Астрономия – «Умид» ИДУМИ\nОй-сайёра, Ернинг йўлдоши. У Ер шари атрофида, Ер эса ўз навбатида Қуёш атрофида айланади. Ой 29,5 кеча-кундузда Ер атрофини бир марта тўлиқ айланиб чиқади. Шу билан бир вақтда, у ўз ўқи атрофида ҳам айланади. Шунинг учун ҳам биз Ойнинг фақат…\n03.07.2016 Астрономия Фикр билдирилмаган\n22.04.2016 Астрономия Фикр билдирилмаган


Александр Головин Европа лигасининг ҳафта футболчиси деб топилди\n16 март, 2018, 20:28\nХабарингиз бор кеча УЕФА Европа лигасининг 1/8 финал босқичи жавоб баҳслари бўлиб ўтди.\nОдатдагидек ташкилот расмий сайтида эса мусобақанинг ушбу ҳафтадаги энг яхши футболчисини аниқлаш учун сўровнома ўтказилди. Сўровнома иштирокчиларининг деярли барчаси (89%) Москванинг ЦСКА клуби ярим ҳимоячиси Александр Головинга овоз беришган.\n“Локомотив”га (5:1) қарши баҳсда дубль қайд этган “Атлетико” форварди Фернандо Торрес эса сўровномада 8% овозга эга бўлган. Шунингдек “Лацио” футболчиси Лукас Лейва (2%) ҳамда “Виктория” аъзоси Марек Бакошлар (1%) ҳам оз бўлсада ўз овозига эга бўлишган.


Бу борада замонавий мактабларда яратилган шарт-шароитлар, энг илғор ўқув ускуналари, ахборот-коммуникация технологияларининг ўрни қанчалик муҳим бўлса, спорт ҳамда жисмоний тарбиянинг роли ҳам шу қадар аҳамиятлидир. Зеро, спортга ошно тутиниш, у билан мунтазам шуғулланиш кишини нафақат жисмонан чиниқтиради, балки маънавий ва руҳий жиҳатдан ҳам тоблайди.\nШу маънода, юртимизда Президентимиз ташаббуси билан Болалар спортини ривожлантириш жамғармаси ташкил этилиши фарзандларимизнинг жасур, мард, соғлом ва фидойи инсонлар сифатида камолга етишига мустаҳкам замин яратди, десак, айни ҳақиқатни айтган бўламиз. Бинобарин, Жамғарма фаолияти йўлга қўйилганидан буён ўтган вақт мобайнида мамлакатимизнинг барча ҳудудида юзлаб спорт иншоотлари барпо этилиб, фойдаланишга топширилдики, бу Ўзбекистондаги ҳар бир ўғил-қиз юксак -ғамхўрлик ҳамда меҳр оғушида эканлигини ифодалайди.\nЧунончи, Андижон вилоятининг шаҳар ва туманлари, энг чекка қишлоқларида ҳам қад ростлаган ана шундай кўркам спорт мажмуаларидан кўз қувонади, дилда ғурур уйғонади. Биз мазкур вилоятда бўлиб, мураббий ҳамда мутахассислар, ўғли ёки қизалоғининг спортга нисбатан меҳрини рағбатлантириш мақсадида ушбу йўналишдаги масканларга ошиқаётган ота-оналар билан суҳбатлашдик.\n— 2003 — 2015 йилларда жами 176 та иншоот янгидан қурилди ва тубдан таъмирланди, — дейди Ўзбекистон Республикаси Халқ таълими вазирлиги ҳузуридаги Болалар спортини ривожлантириш жамғармаси Андижон вилояти филиали директори Неъматулло Абдураҳмонов. — Жумладан, 12 та V тип, 2 та II тип, 2 та индивидуал типдаги болалар спорт мажмуаси, 4 та болалар спорт майдончаси, 86 та спорт зали, 25 та болалар мусиқа ва санъат мактаби, 18 та сузиш ҳавзаси ҳамда 27 та спорт иншооти навқирон авлод ихтиёрида. Эътиборлиси, Жамғарма томонидан барпо этилган иншоотларнинг 87 фоизи қишлоқ жойларига тўғри келади. Жорий йилда эса 22,5 млрд. сўмдан зиёд маблағ эвазига вилоятдаги 23 та иншоотда қурилиш-таъмирлаш ишларини олиб бориш режалаштирилган. Болажонларимиз учун жаҳон андозаларига мос шароит-ларни яратиш, уларнинг бақувват ва соғлом вояга етишларини таъминлашга хизмат қилувчи бундай масканлар ҳар доим гавжумлигидан жуда хурсандмиз. Айниқса, фарзанди ёки набирасини етаклаб сузиш ҳавзаларига, футбол майдонларига келаётганларнинг сафи тобора кенгайиб бораётгани диққатга сазовор. Зеро, бу истиқлол туфайли уларнинг дунёқараши ўзгариб бораётганидан, бугунги бунёдкорликдан ғурурланиш туйғуси жўш ураётганидан далолатдир.\nАсака туманидаги болалар ва ўсмирлар спорт мактаби тасарруфидаги сузиш ҳавзаси, теннис майдонлари ҳамда спорт мажмуалари замонавий талабларга тўлиқ мос келади. Ёпиқ типда 25х11 метр ҳажмда сузиш ҳавзаси қурилиб, фойдаланишга топширилиши ҳудуд аҳолисига муносиб туҳфа бўлди. Айни пайтда бу ерга 420 нафар ўқувчи-ёш мунтазам қатнаяпти. Бундан ташқари, 50 га яқин болалар ўз саломатликларини мустаҳкамлаш мақсадида сузиш машғулотларида иштирок этаяпти.\n— Ёшлигимизда бундай қулайликлар ҳақида орзу ҳам қилиб бўлмас эди, — дейди Асака тумани болалар ва ўсмирлар спорт мактаби директори Адҳамжон Хўжаев. — Замонавий стадионлардан фойдаланаётган, бежирим либосларни кийиб, спортнинг бир нечта турлари билан шуғулланаётган бугунги авлодга қараб, ҳар қанча ҳавас қилсак, арзийди. Тўғри, уларнинг ҳаммаси чемпион ёки машҳур бўлмас, аммо жисмоний тарбияни кундалик одатга айлантириш саломатлик кафолатидир. Мана шу муҳим ҳақиқатни бугун ота-оналар, маҳалла фаоллари англаб етаётгани — энг катта ютуғимиз. Кези келганда, бир мисолни айтиб ўтай. Бундан икки ой бурун ёнимизга эр-хотин келиб, ўн ёшли қизининг умуртқа поғонасида нуқсон борлигини, шифокорлар эса сузиш билан мунтазам шуғулланиши кераклигини маслаҳат беришганини билдиришди. Ўша кунданоқ мураббийларимиз шу қизча билан машғулот ўта бошлашди. Яқинда шифокорлар уни текшириб, аҳволи яхшиланаётганини таъкидлашди. Биз бу хушхабарни қизалоқнинг ота-онасига етказдик. Уларнинг қувончдан боши осмонга етганини бир кўрсангиз эди?! Қаранг, шундай шароит бўлмаганда, ёш қизчанинг аҳволи қандай кечарди? Гап шундаки, буларнинг барчаси мамлакатимиздаги жамики ёшларнинг Юртбошимиз томонидан: “Менинг болаларим” деб ардоқланаётганлиги туфайлидир. Бундай эъзоз ва улкан ғамхўрлик қайси юртда бор?!\nЧиндан ҳам, вилоятда болалар спортини оммалаштириш бўйича кўрилган чора-тадбирлар натижасида 2005 йилда мактаб ёшидаги мутлақо соғлом болалар кўрсаткичи 53,4 фоизни ташкил этган бўлса, 2015 йилда бу рақам 64,4 фоизга етди. Яъни ўтган давр мобайнида 6 — 15 ёшдаги ҳар 100 минг нафар бола ҳисобига ўткир респиратор вирусли инфекциялар билан касалланиш 30,7 фоиз камайиб, 7 — 14 ёшли ўғил болаларнинг бўйи ўртача 4 сантиметр, қизларнинг бўйи эса 3,3 сантиметр ўсган.\n— Ўсмирларни спортга қизиқтириш ва жалб этишда мураббийларнинг ўрни беқиёс, — дейди Ўзбекистон Республикаси Халқ таълими вазирлиги ҳузуридаги Болалар спортини ривожлантириш жамғармасининг Андижон вилояти филиали мутахассиси Музаффар Мамадинов. — Шу маънода, бугунги кунда ҳудудимизда жами 10 нафар мураббийга эҳтиёж борлиги аниқланиб, Ўзбекистон давлат жисмоний тарбия ва спорт институти, Андижон давлат университети ҳамда Андижон олимпия захиралари коллежини битираётган мутахассислар ишга жалб қилинмоқда. Умуман, болалар спортини ривожлантиришга қаратилаётган бу каби юксак эътибор натижасида 2015 йилда вилоятнинг 10 минг 551 нафар ёш спортчиси 284 та халқаро ва республика миқёсидаги мусобақаларда қатнашиб, 1 минг 996 та медални қўлга киритди. Бундан ҳар биримиз фахрланамиз, албатта.\nТабиийки, бундай юксак марраларни қўлга киритаётган болалар миллионлаб Ўзбекистон ёшларининг муносиб вакилларидир. Азму шижоати баланд ўғил-қизлар бу каби ютуқлари билан минг-минглаб тенгдошларига ибрат бўлмоқда, уларни катта мақсадлар йўлида руҳлантирмоқда. Зеро, Президентимиз таъбири билан айтганда, спорт билан мунтазам шуғулланиш болаларимиз, ёшларимизнинг соғлом қарашларини шакллантиради ва иродасини тоблайди, уларнинг мард ҳамда жасур инсонлар бўлиб камол топиши, турли-туман синов ва қийинчиликларни мардонавор енгиб ўтишга қодир бўлиши учун мустаҳкам замин яратади.


Мамаев ва кокорин барибир қамалади!\nва кокорин барибир қамалади!» деди таниқли спорт шарҳловчиси Геннадий Орлов куни кеча эфирга узатилган «ГСО Live» дастуридаги чиқишида. Айни пайтда ... иштирок этганлик айблови қўйилган. Шарҳловчининг айтишича, кокорин ва Мамаевнинг аҳволига ҳавас қилиб бўлмайди, улар тўрт ойдан буён ...


Чўчқа гриппи Осиёга ҳам келди\n03 июл 2022, Тошкент вақти: 19:31\nАссошиэйтед пресс ахборот агентлиги тарқатган хабарга кўра, вирусга чалиниш ҳолати илк бор Осиёда ҳам қайд этилди.\nЯкшанба куни Мексикадан қайтган 51 ёшли Жанубий Корея фуқароси чўчқа гриппини юқтирганликда гумон этилиб, касалхонага ётқизилди.\nЧўчқа гриппи тарқалиши оқибатида Мексикада 150 яқин киши вафот этди.\nЖаҳон соғлиқни сақлаш ташкилоти чўчқа гриппининг пандемияга айланиши ҳали аниқ бўлмаса ҳам барча давлатларни пандемияга тайёргарлик кўришга чақирди.\nЯнги турдаги чўчқа гриппига қарши инсонларда иммунитет йўқ. Унга қарши вакцина ишлаб чиқиш учун камида ярим йил керак бўлади.